NSRS: Odluka visokog predstavnika neće se primjenjivati, zatvor za omalovažavanje Srpske | Republika Srpska\nNaslovna Republika Srpska NSRS: Odluka visokog predstavnika neće se primjenjivati, zatvor za omalovažavanje Srpske\nNarodna skupština Republike Srpske usvojila je danas po hitnom postupku Zakon o neprimjenjivanju odluke visokog predstavnika kojom se donosi Zakon o dopuni Krivičnog zakona BiH, te Zakon o dopuni Krivičnog zakonika Republike Srpske, kao i zaključak koji je usaglašen u ponedjeljak na zajedničkom sastanku svih parlamentarnih stranaka u Srpskoj.\nZakoni su usvojeni jednoglasno na posebnoj sjednici Parlamenta, koja je bila zatvorena za javnost.\nPredsjednik Narodne skupštine Nedeljko Čubrilović izjavio je po završetku sjednice da ovim primjena nametnute odluke odlazećeg visokog predstavnika u Republici Srpskoj neće biti moguća.\nOn je naveo da su oba zakona, u skladu sa dogovorom lidera svih političkih partija iz Republike Srpske, usvojena glasovima svih prisutnih poslanika SNSD-a, SDS-a, PDP-a, DEMOS-a, SP-a, DNS-a, US, SPS-a, NPS-a i poslaničke grupe NDP-a.\n– Republika Srpska je jedinstvena u ovome – rekao je Čubrilović novinarima.\nČubrilović je dodao da je odluka odlazećeg visokog predstavnika bila pogrešna, nepotrebna, te da je iskomplikovala situaciju u BiH.\n– Incko je trebalo da pokaže da nije instrument bošnjačke politike i njihova zlatna ribica za ispunjavanje želja. Ovom odlukom je gurnuo BiH u najveću krizu nakon rata – rekao je Čubrilović.\nPrema Zakonu o neprimjenjivanju odluke visokog predstavnika kojom se donosi Zakon o dopuni Krivičnog zakona BiH, odluka visokog predstavnika se neće primjenjivati u Republici Srpskoj.\nTakođe, institucije Republike Srpske neće sarađivati sa nadležnim organima BiH u pogledu primjene odluke visokog predstavnika.\nIzmjenama Krivičnog zakonika Srpske prvi put se uvodi krivična povreda ugleda Republike Srpske i njenih naroda.\nSuština izmjena ogleda se u tome da su predviđene zatvorske kazne do tri godine za sve one koji izlože poruzi, preziru ili grubom omalovažavanju simbole Republike Srpske, a od šest mjeseci do pet godina za one koji Republiku Srpsku ili njene narode označi genocidnim ili agresorskim.\nKazna zatvora u trajanju od dvije do deset godina predviđena je za službena lica i lica u institucijama vlasti koje se finansiraju iz javnog budžeta, a koja počine ova krivična djela.\nOd tri do petnaest godina zatvora predviđeno je za one koji pobrojana krivična djela učine u namjeri promjene ustavnog uređenja, teritorijalne cjelovitosti ili nezavisnosti Republike Srpske.


- Vučićevu posetu treba gledati pre svega u kontekstu Kosova i činjenice da je već nekoliko meseci dijalog s Prištinom praktično zamro i da se ništa ne pomera na tom planu. Merkelova očekuje od Vučića da taj dijalog oživi. Takođe je važan i kontekst ukrajinske krize i kancelarku će veoma zanimati da se Srbija jasnije pozicionira prema Rusiji - objašnjava za “Blic” Bodo Veber, ekspert za Balkan i viši saradnik Saveta za politiku demokratizacije iz Berlina.\nMerkelova će, kaže Veber, potvrditi da Srbija ima evropsku perspektivu. Ova poruka ima snažan simbolični i politički značaj, mada iza nje ne stoji nikakva konkretna ponuda u skorijoj budućnosti. Uostalom, podseća Veber, i sama kancelarka je istakla u svojoj video-poruci da zemlje moraju prvo da ispune kriterijume i izvrše zadatke koji predstoje na putu približavanja.\n- Za kancelarku je veoma važno da istakne da zapadni Balkan ima evropsku perspektivu jer se unutar EU Nemačka sumnjiči da je protivnik proširenju EU. Takođe i zato što su pojačani glasovi u EU da se stane sa proširenjem - ističe Veber.\nIzvori “Blica” iz demohrišćanske stranke nemačke kancelarke kažu da Vučić može da računa na podršku i zato što dolazi iz sestrinske stranke. Iako naprednjaci formalno nisu članovi narodnjačke koalicije, jasno je da spadaju u taj krug.\n- Kancelarka će hteti da čuje iz prve ruke koji su planovi Vlade Srbije pre svega vezano za Kosovo i formiranje Zajednice srpskih opština, ekonomske reforme i reforme koje se tiču pregovaračkih poglavlja 23 i 24, a tu su posebno važni pravosuđe i mediji. Vučić će biti pohvaljen za izbore na Kosovu - rekao je za “Blic” izvor iz CDU.\nNaši sagovornici ističu važnost nemačkih poruka koje će u naredna dva meseca, na više skupova u regionu, biti upućene svim zemljama zapadnog Balkana, a to je pre svega da Rusija i Turska nisu alternativa na koju region treba da se oslanja, kao i da Nemačka garantuje otvoren put ka EU.


Zoran Ćopić: veza mafije, krupnog biznisa i banaka/Projekti/CINS\n28 Februar 2012, 14:28\nĆopićev sistem je, uprošćeno govoreći, izgledao ovako: kupi jedno preduzeće u privatizaciji (obično sa partnerima), založi imovinu firme u banku, podigne novac, pa kupi drugo preduzeće i tako dalje\nStevan Dojčinović i Bojana Jovanović\nU Ćopićevu igru punu lakog i, pokazeće se – prljavog novca, uništenih preduzeća i otpuštenih radnika, uključivali su se veliki srpski biznismeni, par političara i više ljudi iz kriminalnog miljea, od kojih je najkrupnije ime i ono koje je, zbog pranja novca od droge, Ćopića koštalo slobode – Darko Šarić. Za sve to vreme, banke su Ćopiću nesebično davale kredite, garancije i novac, a državne agencije ga puštale da krši privatizacione ugovore kao da se ništa ne događa. Da na drugom kraju planete južnoameričke policije nisu presrele Šarićeve jahte sa tonama kokaina – Zoran Ćopić bi verovatno i dalje privatnim avionom vozio estradne zvezde, kupovao preduzeća i dobijao nove i nove kredite za njihovu imovinu. U intervjuu koji je dao Centrima za istraživačko novinarstvo iz Srbije i BiH (CINS i CIN) i OCCRP-u sedam dana pred hapšenje, Ćopić u svom poslovnom sistemu nije video ozbiljna krivična dela. Uznemirujuće je što je i naša država imala sličan stav, sve do izbijanja afere Šarić, kada je počela velika istraga o pranju kokainskog novca, koja je stigla i do Ćopića i njegove neverovatne imperije. Jedino za šta mu se do tada sudilo bio je šverc cigareta iz 2003.\nKo su svi ti poslovni ljudi i političari, možete pročitati u bazi dokumentacije o Zoranu Ćopiću koju objavljuju NUNS Centar za istraživačko novinarstvo Srbije i Organized Crime and Corruption Reporting Project. Ovde pročitajte priču o najvažnijim činjenicama i imenima, Ćopićevoj mreži preduzeća, ljudi i banaka spremnih da mu daju kredite. Tu su uspešni biznismen iz klana porodice Karić i mnogi drugi, bivši ministar, i par veoma krupnih i aktivnih srpskih privrednika.\nZoran Ćopić je zapravo bio veza između grupe biznismena i kriminalaca iz Srbije, Bosne i Hercegovine i Crne Gore koji su zajednički kupili više desetina preduzeća u regionu. Njegov novac, iako se merio desetinama miliona, ni iz daleka nije bio dovoljan za operaciju ovih razmera – partneri i banke su upumpavali stotine miliona evra u nove i nove privatizacije bez kraja. Preduzeća su korišćena da se iz njih izvuče novac, kao i za pranje više desetina miliona evra – otkrilo je istraživanje novinara sarajevskog i NUNS centra za istraživačko novinarstvo i novinarske mreže Organized Crime and Corruption Reporting Project. Banke, su ovoj grupi obezbeđivale kredite, a državne agencije koje su osnovane kako bi zaštitile državnu imovinu i kontrolisale da li se ulaganja realizuju, nisu učinile ništa da ih u tome zaustave, vidi se iz dokumentacije Agencije za privatizaciju i drugih državnih institucija, policijskih i sudskih dokumenata, te iz dokumentacije poslovnih registara više država i poreskih rajeva širom sveta.\nNajveće žrtve ove operacije su preko hiljadu radnika koji su ostali bez posla. Nakon što su upotrebljene, neke i u kriminalne svrhe, deset firmi je otišlo u stečaj, a tri zaplenila je država.\nCINS je sakupio više od 100 dokumenata koji svedoče o Ćopićevim poslovima i njegovim partnerima. Sva dokumenta možete da pročitate na sledećem linku: Ćopićev profil.\nMreža kompanija i poslovnih partnera koju je biznismen Zoran Ćopić godinama gradio je zaista velika: kupio je 17 bivših državnih kompanija i osnovao bar duplo više svojih, a među poslovnim partnerima je okupio ljude iz sveta kriminala, ugledne biznismene, pa čak i političare.\nĆopić je imao i stabilnu i finansijski zaista veliku podršku banaka od kojih je dobijao milionske kredite.\nDanas, kada je Ćopić uhapšen i pod zaista teškim optužbama, cela ta imperija se ruši, a partneri ga polako i tiho napuštaju, minimalizujući finansijsku štetu koja za mnoge na kraju može ispasti ogromna.\nĆopić se trenutno nalazi u pritvoru u Banjaluci, pod optužbom da je prao novac za Darka Šarića, optuženog za šverc i trgovinu tonama droge. Banjalučko tužilaštvo ga, konkretno, tereti da je uložio 2,2 miliona evra Šarićevog novca u kupovinu šećerane u Bijeljini.\nU isto vreme, Ćopić se u Srbiji nalazi pod još 6 različitih optužbi. Prema istragama policije i Specijalnog tužilaštva Srbije, on je svoje kompanije koristio za pranje novca, zloupotrebe u privredi i šverc cigareta.\nPored Ćopića, optuženo je još 20 njegovih saradnika u Srbiji i Bosni, uglavnom direktora i zastupnika njegovih firmi. Protiv većine ljudi koji su sa njim partnerski ulagali novac, kupovali od njega, ili mu prodavali svoje firme, nisu podnete krivične prijave, niti su podizane optužnice.\nPrivatizacija bez kontrole: zloupotreba imovine i pranje novca\nĆopić je, iako 2004. godine optužen da je švercovao cigarete, od 2005. do policijske akcije vezane za Šarića, koja je zaustavila beskonačni niz privatizacija, kupio 17 državnih kompanija u Srbiji i Bosni i Hercegovini. Uporedo sa pojavljivanjima na sudu, gde se branio od optužbi da je organizovao šverc 620.720 paklica cigareta preko svojih kompanija “Nafta ITC” i “International Tobacco Company”, Ćopić je učestvovao na tenderima, kupovao akcije na berzi i preduzeća u privatizaciji.\nDirektor Sektora za komunikacije Agencije za privatizaciju, Dušan Belanović nam je rekao da je problem bio u zakonu – sve do 2008. država nije proveravala ko kupuje preduzeća, to jest da li je kupac za nešto optužen, nalazi se pod istragom ili ima kriminalnu prošlost.\n“Ja nemam pojma ko je Zoran Ćopić”, rekao je Belanović novinarima CINS-a.\nSilosi kompanija „Banat Seme“ (u prvom planu)\ni „IPOK“ (iza). (Foto: V. Kostić, CINS)\nPodaci iz baze Agencije za privredne registre pokazuju da je Ćopić većinu kupovina obavio preko svoje kompanije “DSD Tobacco” (nekadašnji distributer cigareta) u kojoj je bio predsednik upravnog odbora. Čini se da je kupovao dve vrste preduzeća. S jedne strane, privatizovao je kompanije različitih delatnosti koje su posedovale vrednu pokretnu imovinu ili nekretnine, ili se bavile distribucijom cigareta. Sa druge strane, kupio je više preduzeća koja su vezana za poljoprivredu putem različitih delatnosti: proizvodnje i prodaje semena, đubriva, stočne hrane, prerade kukuruza, ali i šećerane i proizvođače poljoprivrednih mašina.\nPrivatizovao je sledeće firme: “Mitrosrem”, “Agrocoop”, “Zmaj”, “Agroseme panonija”, “Mlinpek”, “Stanišić”, “Sokolac”, “Banat seme”, “Industrija kotrljajućih ležajeva”, “IPOK”, “Vršački Vinogradi”, “Agrovojvodina”, “Elnos Agrovojvodina”, Šećeranu u Sremskoj Mitrovici, Šećeranu u Bijeljini i “Agrocoop” iz Banjaluke. U isto vreme, sam je osnovao ili kupio od drugih lica još dvostruko ovoliko preduzeća.\nSve ovo je učinio za samo 3 (tri!) godine. U proseku je, samo u privatizaciji, kupovao jedno preduzeće na dva meseca.\nKako je Ćopić uspeo da, u kratkom vremenskom periodu, kupi toliko kompanija?\nInvesticioni perpetuum mobile\nImao je beskonačan investicioni model koji je funkcionisao ovako: Kupi jedno preduzeće, stavi njegovu imovinu pod hipoteku za koju mu banka isplati novac, kojim onda kupi sledeću kompaniju. Tako je Ćopić je napravio lanac privatizacija.\n„Krenete, pozajmite pare, kupite jednu firmu… Ta firma koju ste kupili ima neku imovinu. Pa onda idete drugu, pa idete treću, pa idete šestu, razumete“, objasnio je Ćopić novinarima CINS-a i CIN-a u intervjuu u aprilu prošle godine, sedam dana pred hapšenje.\nPolicija ga optužuje da je tokom ovih kupovina počinio višestruke zloupotrebe, zbog čega su protiv njega podignute tri krivične prijave krajem 2010. i početkom 2011. godine.\nPolicija ga optužuje da je, sa saradnicima, prodao zgradu kompanije “Industrija Kotrljajućih Ležajeva” za 9,2 miliona evra, a novac prebacio na račune svojih privatnih firmi da bi ga koristio za privatizaciju kompanije “Mitrosrem”.\nĆopić sa Radivojem Bratićem, bivšim ministrom\nza poljoprivredu Republike Srpske, kupovina šećerane u Bijeljini (Foto: Sutra.ba)\nPrema drugoj optužbi, Ćopić je stavio celokupnu imovinu skrobare IPOK pod hipoteku, a zatim 5 miliona evra, koje je na osnovu hipoteke dobio, prebacio na račune svojih firmi. Takođe, on je optužen da je nelegalno pod hipoteku stavio zemlju koja je pripadala preduzeću “Stanišić”, kako bi izdejstvovao da banka oprosti dug od 4 miliona evra drugom njegovom preduzeću.\nNovinari CINS-a su otkrili i da je Ćopić sa svojim partnerima stavio hipoteku na imovinu kompanije “Zmaj”, nekada najvećeg domaćeg proizvođača kombajna i traktora, kako bi 5,7 miliona evra bilo isplaćeno privatnim kompanijama koje nisu povezane sa “Zmajem”. Međutim, država za ovaj slučaj nije bila zainteresovana, a nije ni sada. Pročitajte priču o Zmaju ovde.\nVećina drugih kompanija koje je Ćopić kupio u savezu sa različitim partnerima, takođe su finansijski propale i nalaze se u stečaju, otkrilo je istraživanje CINS-a. O svakom od ovih slučajeva možete pročitati dokumentaciju u Ćopićevom profilu.\nĆopić je u Srbiji dva puta optužen, avgusta 2010. i marta 2011, da je pomogao Darku Šariću u pranju novca tako što mu je prodao kompaniju “Mitrosrem”, jednu od najvećih poljoprivrednih kompanija u Srbiji, a Šarić mu je u ratama isplaćivao novac tokom 2009. godine. Cena koju su ugovorili za “Mitrosrem”, bila je 29 miliona evra. Priču o pranju Šarićevog novca prodajom “Mitrosrema” pročitajte ovde.\nĆopić je novinarima srpskog i bosanskog Centra za istraživačko novinarstvo rekao da jeste stavljao pod hipoteku i prodavao imovinu svojih kompanije, ali da mu cilj nije bio da prisvoji novac za sebe, već da pomogne samim firmama. Objasnio je da je novac prebacivao sa računa jedne firme na račun druge, a ne u svoj džep.\nPriznao je novinarima da je prodao Šariću kompaniju “Mitrosrem”, ali je dodao i da nije on taj koji treba da brine o tome da li je kupac narko diler ili ne.\nKaže da ga je upoznao 2008, u vreme kada Šarić nije bio optužen za šverc kokaina. Tada je Šarić prodao preduzeće “Štampa” nemačkoj kompaniji “WAZ Mediengruppe”. Priču o tome kako je Šarić prodao “Štampu” kompaniji WAZ pročitajte ovde.\n„Ako ja znam da on na računu ima 25 ili 29 miliona evra od WAZ-a, od prodate “Štampe”, (da li sam ja) trebao njega da pitam: ”“Izvini druže, a da ti ne radiš drogu”? Ma boli me (…) šta radi. Meni je bitno da on hoće da kupi i znam da ima pare, razumete“, rekao je Ćopić novinarima Centra za istraživačko novinarstvo.\nSve što je Ćopić radio omogućile su mu i banke koje su mu nesebično davale kredite.\nNebojša Jestrović, optužen u avgustu 2010. da je bio glavni Šarićev saradnik u pranju novca, objasnio je pred sudom zašto je bilo značajno imati Ćopića na svojoj strani.\n‘”Zoran Ćopić je bio moja veza sa bankama… On ima veze u svim, kada kažem veze, znate šta znači veza u srpskom smislu, u svim bankama… Bukvalno nema banke u kojoj on nije imao otvorena vrata do prvog čoveka banke, što sam ja kasnije koristio za dobijanje garancija”, rekao je Jestrović iznoseći odbranu u februaru 2011. godine.\nDarko Šarić i Zoran Ćopić rezervisali mesto na splavu za predsednika ”Banke Intesa”,\npiše u optužnici.\nPrema optužnici Specijalnog tužilaštva iz marta 2011, koju CINS ekskluzivno objavljuje (dokument pogledajte u bazi), Ćopić i Šarić su na osnovu hipoteke koju su 2009. godine stavili na hotel “Palić”, koji je Šarić kupio u privatizaciji, dobili 6 miliona evra od banke “Intesa”. To je bila jedna od rata koje je Šarić isplaćivao Ćopiću za “Mitrosrem”. Iz prisluškivanih razgovora Ćopića i Šarića vidi se da su bili u direktnom kontaktu sa glavnim ljudima ove banke.\n”Iz razgovora okrivljenog Darka Šarića i okrivljenog Zorana Ćopića sledi da okrivljeni Šarić pita okrivljenog Ćopića kada će ići u banku za ”ono”, a Ćopić u nastavku razgovora navodi da će rezervisati mesto na splavu ”H2O” za predsednika ”Banke Intesa”, piše u optužnici.\nInače, splav “H2O” se nalazi u vlasništvu firme “LLP Intermark Intertainment Group”, u kojoj se među vlasnicima pojavljuje i sestra Darka Šarića, Danijela. Pogledajte bazu dokumenata o Darku Šariću.\nCINS je predstavnicima banke “Intesa” uputio poziv za intervju preko portparola banke. Predlog je odbijen.\nĆopić je novinarima potvrdio da je imao dobar tretman kod banaka i da je u privatizaciju “Mitrosrema” uložio 6 miliona evra koje je od banke dobio – bez ikakvog zaloga


REZULTATI 100 DANA VLADE: Srbija je stabilna, na dobrom je putu i ekonomski napreduje - Nova Borba\nREZULTATI 100 DANA VLADE: Srbija je stabilna, na dobrom je putu i ekonomski napreduje\nSrpski premijer smatra da sve ide dobrim putem, a nije zadovoljan sa samo "dve ili tri stvari".\nPrvih 100 dana rada nove Vlade Srbije obleženo je u Naučno - tehnološkom parku Zvezdara, a premijer Aleksandar Vučić tim povodom je kazao da je Srbija stabilana, na dobrom putu, ekonomski napreduje, bezbednosno je sigurna i jedan je od stubova regionalne stabilnosti.\n"Srbija se nalazi čvrsto na evropskom putu, čuvajući svoju nezavisnost, suverenost i dobre odnose sa svim našim prijateljima, Rusijom, Kinom,Turskom, SAD i druguih zemalja", poručio je premijer.\nPrema njegovim rečima, najveća postignuća novog saziva Vlade zasad su fiskalna stabilnost, sigurnost i napredak srpske ekonomije u svakoj sferi.\n"Brinuli smo o radnicima, običnim ljudima, svakom čoveku, rekao je Vučić dodajući da je zbog toga odlučeno da minimalna cena rada bude 130 dinara, što je povećanje od sedam odsto i odnosi se i na javni i na privatni sektor", rekao je.\nOsvrćući se na rezultate po resorima, on je naveo da je u prvih osam meseci ove godine zabeležen rast u prerađivačkoj, građevinskoj industriji, te da raste poljoprivreda, sektor usluga, promet u trgovini na malo.\n"Biće nam najviša stopa rasta uprkos merama fiskalne konsolidacije", poručio je Vučić.\nOn je obećao i veća ulaganja u IT sektor, a nije zadovoljan samo "dve ili tri stvari" koje će su u budućnosti, kako tvrdi, rešiti.


Bil Gejts pravi novu vrstu kondoma - NewsHub\nBil Gejts pravi novu vrstu kondoma\nJedan broj američkih stručnjaka već radi na izradi finijih prezervativa, poput istraživavča sa američkog univerziteta u Oregonu koji rade na izradi ultratankog prezervativa od poliuretanskog polimera, preneo je švajcarski list 24 sata.\nMeđutim, pažnju fondacije Gejts skrenulo je istraživanje kalifornijskih laboratorija Apeks Medikal Tehnolodži iz San Dijega koje rade na izradi prezervativa od kolagenih vlakana dobijenih od junećih tetiva.\nStručnjaci iz San Dijega dobiće tako od Bil Gejtsa donaciju od milion evra za nastavak istraživanja koje će omogućiti korisnicima daleko veći užitak prilikom polnog odnosa jer je izrađen od finijeg i tanjeg materijala koji se prilagođava datom obliku i omogućava veću osetljivost.\nNovi materijal neće više praviti alergijske reakcije na koži kao što je do sada bio slučaju sa prezervativima od veštačkih materijala.\nLaboratorija koja se bavi ovim radom u eksperimentalnoj fazi biće snabdevana materijalom iz jedne kineske prodavnice hrane, ali će u slučaju otpočinjanja proizvodnje morati da se obrate velikim klanicama.\nIzraelski naučnici otkrili su vinski podrum star najmanje 3.700 godina u ruševinama palate Kanaanka i u njemu 40 keramičkih posuda istog proizvođača u kojima je nekada bilo uskladišteno oko 13 litara vina, javlja Time.


vanda nara mauro ikardi instagram iscupala srce\nFrancuski mediji su pre dva dana objavili da bi brak Vande Nare i Maura Icardija mogao uskoro biti okončan, a ta vest jako je odjeknula u svetu sporta.\nSve je počelo kada je Vanda otkrila aferu svog supruga sa argentinskom glumicom Činom Suarez nakon čega se oglasila preko društvenih mreža.\n- Još jedna porodica koju si uništio zbog k**ve - napisala je Nara na Instagrmu, a zatim i obrisala supruga iz pratioca na ovoj društvenoj mreži.\nIpak, napadač PSŽ-a ne želi tek tako da se pomiri sa time već je u međuvremenu pokušao da se iskupi, pa je na društvenim mrežama objavio njihove zajedničke fotografije na kojima poziraju srećni i zagrljeni.\nTakođe Mauro je svojoj, još uvek supruzi, čestitao dan majki, koji se danas slavi u Argentini, ali to nije omekšalo njeno srce. Ona je nakon toga rešila da isčupa njegovo.\nVanda je u toku dana objavila jedan „stori“ koji će sigurno teško pasti argentinskom fudbaleru. Naime, ona je uslikala svoju ruku bez prstena uz komentar: "Više mi se sviđa ruka bez prstena“.\nFoto: Instagram/wanda_icardi / Instagram\nNa ovaj način, ona je izgleda i definitivno stavila tačku na njihovu ljubavnu vezu.


Promocija dečijeg izdanja Nadežda Petrović od proleća do zime\nHome Kuda s decom\tPromocija dečijeg izdanja „Nadežda Petrović od proleća do zime“\nPromocija dečijeg izdanja „Nadežda Petrović od proleća do zime“\nby Angelina Radulović 4. septembra 2014. 0 comment\nU subotu 12 . septembra, u Narodnom muzeju na prvom spratu održava se promocija dečijeg izdanja Nadežda Petrović, od proleća do zime“, čiji su autori Jasminka Petrović i Eliana Gavrilović. Ova publikacija na zanimljiv i deci pristupačan način predstavlja stvaralaštvo jedne od najznačajnijih srpskih umetnica.\nO knjizi će govoriti mr Bojana Borić Brešković, direktor Narodnog muzeja, dr Olga Manojlović Pintar, istoričar i autori.\nNarodni muzej u Beogradu je 170. godišnjicu od osnivanja obeležio izložbom Svetlost u mraku Prvog svetskog rata na kojoj je predstavljeno 105 slika, vrhunskih dometa srpskog impresionizma, koja traje do 10. septembra.\nU okviru ove izložbe organizovani su prateći programi u vidu stručnih i autorskih vođenja, predavanjai dečjih radionica. Odmah posle promocije, od 12.30 nastaviće se radionica Dečjeg kluba Narodnog muzeja.\nPromocija dečijeg izdanja „Nadežda Petrović od proleća do zime“ was last modified: novembar 12th, 2014 by Angelina Radulović\nPročitajte i ovo: Maj mesec matematike, po treći put


Igrači Reala odrekli se još 30.000.000 evra – Navijaci Srbija\nAFRIKA: Atletiko Olimpik i Vafa uspešne dvojke\nHome > Fudbal > Igrači Reala odrekli se još 30.000.000 evra\nKraljevski klub ima razumevanje svojih fudbalera…\nKonkretno, prvotimci madridskog velikana potpisaće anekse ugovora po kojima će se obavezati da neće potraživati bonuse od jednog takmičenja u kom su nadomak trofeja – domaćoj La ligi ili Ligi šampiona. Podsetimo, igrači Reala isto su postupili i prošle sezone, kada su klubu uštedeli oko 30.000.000 evra, tako što nisu uzeli premije za osvojeni šampionat Španije. Kada se na to doda i 40.000.000 uštede od smanjenje plata za deset osto, dolazi se do cifre od oko 70.000.000 evra samo za prošlu sezonu.\nProcene su da će i ovo novo odricanje zadržati u kasi novih 30.000.000.\nReal Madrid nalazi se u specifičnoj situaciji pošto je u vrlo nezgodnom trenutku započeo izuzetno skupu rekonstrukciju Santijago Bernabeu stadiona. U takvoj situaciji, kada su stadioni prazni i kad su prihodi od marketinga prepolovljeni, svaki evro uštede dobro dođe čak i takvom gigantu kakav je Real.\nTagged Florentino Perez\nSosijedad vladar Baskije i Kupa kralja: Belo-plavi posle 34 godine stigli do trofeja (VIDEO)\nSuperliga Evrope (verovatno) neće početi ovog leta\nRTS :: „Idemo“ – Novak se sprema za Srbija open


Radnički spreman za teško gostovanje - Sportske vesti - Savremenisport.com\nNaslovna :: Sportske vesti ::\tRadnički spreman za teško gostovanje\nRukometaši Radničkog 1964 u okviru 19 kola SBRL putuju u Priboj na noge istoimenoj ekipi, koja će ih ugostiti u subotu 20. aprila u hali „Priboj“. Kragujevčani će pokušati da zadrže oreol pobednika i u drugom meču ove sezone, a podsećamo da su u Kragujevcu u jesenjem delu slavili rezultatom 24-17.\n- Gostujemo ekipi Priboja, čija trenutna pozicija na tabeli ne sme da nas zavara. Pribojčani su uvek nezgodni na svom terenu uz vatrenu publiku, mogu svima da zagorčaju život. Pauza ovog vikenda je bila od koristi, tako da smo imali više vremena da se spremimo za neugodno gostovanje koje nas očekuje u subotu. U prvom delu sezone smo slavili, pa ćemo se potruditi da i ovaj put 2 boda budu u našim rukama. - jasan je bek Radničkog 1964 Branislav Radenović.\nPočetak utakmice je zakazan za 18 časova, a pravdu će deliti sudijski par Dušan Vojvodić iz Novog Sada i Darko Grubački iz Zrenjanina.


EKOLOGIJA U nedostatku informacija, vlasnici ljubimce sahranjuju u dvorištima, parkovima ili okolnim šumama\nUpravljanje otpadom na području cijele BiH i dalje jedno od najvažnijih pitanja\nŽivotinjski otpad, neriješeno pitanje\nU Bosni i Hercegovini ne postoji kafilerija za zbrinjavanje neškodljivo uklonjenih i uginulih životinja, što je problem koji je dugo vremena prisutan.\n- Iz tog razloga trenutačno primjenjujemo jednu nezahvalnu strategiju da životinje koje su pozitivne na brucelozu eutanaziraju i da se u skladu s planom uklanjaju na stočnim grobljima ili na samim imanjima gdje se iskopavaju dovoljno duboke rupe i provode sanitarne mjere – izjavio je za šef Odsjeka za zaštitu zdravlja životinja u Federalnom ministarstvu poljoprivrede, vodoprivrede i šumarstva Marijo Vrebac.\nDodaje da se kompletna procedura eutanazije, dezinfekcije prostora i samo neškodljivo uklanjanje provodi na nivou resornih kantonalnih ministarstava koja su zadužena da formiraju komisije koje izlazi na teren i utvrđuju lokalitete gdje se životinje mogu sahraniti.\n- U Kantonu Sarajevo situacija je takva da se lešine životinja uklanjaju ubacivanjem u jame grobnice, koje su u skladu sa članom 32. Zakona o veterinarstvu FBiH, jedini raspoloživi kapaciteti za neškodljivo uklanjanje lešina uginulih životinja, kao i drugih nusproizvoda životinjskog porijekla – potvrdio je Semir Velić iz Inspektorata veterinarske inspekcije.\nJame grobnice kao objekti, mjesta za neškodljivo uništavanje izrađene su u krugu gradske deponije u Sarajevu, pod kontrolom i odgovornošću KJKP "Rad", u okviru kojeg je organizirana i higijeničarska služba za preuzimanje i prijevoz uginulih životinja.\n- Detaljni uslovi koje moraju ispunjavati ovi objekti, prijevozna sredstva i drugi uslovi, propisani su tek početkom ove godine, iako su po ovom osnovu veterinarski inspektori i ranije obavljali kontrole iz svoje nadležnosti. Stupanjem na snagu Pravilnika o uslovima koje mora ispunjavati objekt i mjesto za sakupljanje i neškodljivo uništavanje životinjske lešine, vršene su kontrole radi usklađivanja s odredbama istog – ističe Velić.\nS obzirom da ne postoje sistemska rješenja, tvrdi, da je upravljanje životinjskim otpadom na području Kantona Sarajevo, kao i u BiH, i dalje jedno od najvažnijih pitanja u vezi zaštite okoline od zagađenja, gdje i pored značajnog potencijala za komercijalizaciju, još uvijek dominiraju procesi odbacivanja, odlaganja sa ništavnom utilizacijom.\n- Metode prerađivanja nusproizvoda životinjskog porijekla, koje u potpunosti uklanjaju ili minimaliziraju relevantne zdravstvene rizike po zdravlje ljudi i životinja, te nemaju negativne implikacije na okolinu, jasno definirane donesenim propisima na nacionalnom nivou u periodu od 2011. do 2013. godine, do danas su ostale samo slova na papiru, zadaci koji čekaju incident da bi postali praksa – kaže Velić.\nGovoreći o proceduri kaže da vlasnik životinje mora prijaviti uginuće životinje i predati trup uginule životinje higijeničarskoj službi.\n- Izuzetno od navedenog, nadležni veterinarski organi mogu odobriti spaljivanje ili zakopavanje na licu mjesta pod nadzorom nadležnih veterinarskih inspekcijskih organa, a pod uvjetom da materijali namijenjeni neškodljivom uništavanju ne predstavljaju opasnost za zdravlje životinja i veterinarsko javno zdravstvo. Postupanje suprotno navedenim odredbama je prekršajno kažnjivo, a u slučaju da se radi o zaraženim ili zdravstveno neprovjerenim materijalima može se govoriti i o krivičnoj odgovornosti vlasnika životinje – pojasnio je Velić.\nMarijo Vrebac Semir Velić Životinjski otpad Uginule životinje


Drugi o Beogradu\nJedna engleska novinarka ističe da je Beograd idealno mesto za bilo koga ko traži avanturistički odmor. Brodovi – restorani, smešteni na reci uz šetalište, deluju izazovno, a hrana koja se na njima služi varira od proseka do vrhunskog kvaliteta.\nPomenuta novinarka ističe da jedine prilike kada se možete naći u vrtlogu nereda jesu one posle velikih sportskih događaja, kada se razbuktaju patriotska osećanja, posebno ako je Srbija pobedila. Tada se mladi ljudi opasno naginju kroz otvorene prozore automobila, dok voze ulicama trubeći i mašući ogromnim srpskim zastavama.\nVećina stranih turista oduševljena je gostoljubivošću Srpskog naroda. Jedan turista u svom opisu Beograda posebno ističe ljubaznost Beograđana, a naročito njihovu spremnost da se dobrovoljno ponude da o sopstvenoj inicijativi organizuju razgledanje grada ili da vas pozovu kod sebe u goste.\nLondonski Indipendent, uz dobro poznate egzotične destinacije, predlaže da se 16. avgusta poseti Belgrade Beer Fest. Indipendent navodi da je, za razliku od daleko ozloglašenijeg festivala piva u Minhenu, beogradska manifestacija relativni novajlija, ali je prošle godine, treći put od osnivanja, okupila veliki broj pivopija, propagirajući pomirenje, druženje i dobro pivo.\nNa Internet forumima studentskih organizacija Slovenije moguće je pročitati dosta pozitivnih komentara o prošlogodišnjem dočeku Nove godine, o otvorenim i prijatnim ljudima u Srbiji i dobroj muzici.


Plivački savez Srbije - Blic Sport\nRus će napasti medalju na OI: Svetski rekorder i zvanično državljanin Srbije\nPlivački savez Srbije saopštio je da je Arkadij Vjačanin dobio državljanstvo Srbije, a predstaviće se Zrenjanincima, na Gradskom bazenu SC Jug, u petak.\nNezavisni i u bazenu: FINA priznala Kosovo\nSvetska plivačka federacija, FINA, primila je samoproglašenu republiku Kosovo u svoje punopravno članstvo.\nPlivački savez Beograda traži hitne izbore u nacionalnom Savezu\nPlivački savez Beograda osudio je rad čelnika Plivačkog saveza Srbije i hitno zatražio njihovu smenu.\nPlivački savez se izvinio MOS-u i Udovičiću: Interes plivanja na prvom mestu\nPlivački savez Srbije (PSS) saopštio je da polemika koja je prethodnih dana vođena zbog izostanka finansiranja ovog sporta iz budžeta nije imala za cilj da bilo koga diskredituje ili uvredi.\nPlivački savez pita Udovičića: Zašto nisu kažnjeni drugi Savezi sa blokiranim računima?\nPlivački savez Srbije optužio je ministra omladine i sporta Vanju Udovičića da obmanjuje javnost, nazvaši ga "grobarom srpskog plivanja".\nPlivači obećavaju još veće uspehe od onih na prvenstvu Evrope u Berlinu\nPotpredsednik Plivačkog saveza Srbije Milivoj Dopsaj rekao danas da su rezultati plivača na Evropskom prvenstvu u Berlinu zadivljujući, dok reprezentativci obećavaju još veće uspehe u budućnosti.\nPočinje prvenstvo Evrope u plivanju, u bazenu odmah osam naših takmičara\nEvropsko prvenstvo u plivanju počinje ovog ponedeljka u Berlinu, a Srbiju će predstavljati 12 takmičara od kojih će prvog dana u bazen njih osam u pojedinačnoj konkurenciji, i muška štafeta.


Savet usvojio uredbu za bolju kontrolu kretanja gotovine u EU | EurActiv Serbia\nSavet usvojio uredbu za bolju kontrolu kretanja gotovine u EU\nSavet EU usvojio je novu uredbu sa ciljem unapređenja kontrole gotovine koja se unosi ili iznosi iz EU. Nova regulativa, kako je objavio Savet, obezbeduje neophodan alat za efikasnije otkrivanje i eliminisanje finansiranja terorizma, pranja novca, izbegavanja poreza i drugih kriminalnih aktivnosti.\nAustrijski ministar finansija Hartvig Leger (Hartwig Löger) istakao je da će nova uredba unaprediti postojeći sistem kontrole gotovine koja ulazi ili izlazi iz EU.\n"To znači da će se novosti na planu međunarodnih standarda u borbi protiv pranja novca i finansiranja terorizma koje je razvila Operativna grupa za finansijske akcije (FATF) reflektovati na zakonodavstvo EU", rekao je Leger.\nKonkretno se novim propisom proširuje definicija gotovine tako da se ne odnosi samo na novčanice već i na druge instrumente ili visoko likvidnu robu, poput čekova, putničkih čekova, pripejd kartica i zlata.\nTakođe se obuhvat definicije proširuje i na gotovinu koja se šalje poštom, pošljkom robe ili preko kurura, naveo je Savet.\nNovom uredbom se proširuje obaveza svakog građanina koji ulazi u ili izlazi iz EU sa 10.000 evra ili više u gotovini da to prijavi carini. Deklaracija će biti potrebna bez obzira na to da li putnik lično nosi novac ili u prtljagu ili u prevoznom sredstvu. Na zahtev vlasti, ta dekaracija mora da bude na raspolaganju radi provere.\nUkoliko se gotovina šalje na drugi način, vlasti će moći da traže od pošiljaoca ili primaoca da pokažu deklaraciju. Vlasti će moći da kontrolišu svaku pošiljku, paket ili prevozno sredstvo koje možda sadrži gotovinu "bez pratnje".\nIstovremeno će članice razmenjivati informacije u slučajevima kada postoje indicije da je gotovina povezana sa kriminalnim aktivnostima koje mogu negativno da utiču na finansijske interese EU. Te informacije će se dostavljati i Evropskoj komisiji.\nNovi propis neće sprečavati članice da sprovode dodatne kontrole kretanja gotovine unutar EU u skladu sa nacionalnim zakonima, pod uslovom da su te kontrole u skladu sa osnovnim slobodama EU.\nUsvojenu regulativu sada treba da potpišu Savet i Evropski parlament. Zatim će biti objavljena u službenom glasniku EU i stupiće na snagu 20. dana od objavljivanja.\nVažeći propisi o tokovima gotovine u i iz EU primenjuju se od sredine 2007.


May: “Nije u redu da vlada govori ženama šta da nose” – Haber.ba\nMay: “Nije u redu da vlada govori ženama šta da nose”\n“Nije u redu da vlada govori ženama šta da nose”, izjavila je danas britanska premijerka Theresa May, nakon što je Evropski sud pravde (ECJ) u prvoj odluci u vezi s nošenjem muslimanske marame na poslu, zaključio da poslodavci mogu da zabrane zaposlenima da nose vidljive vjerske simbole.\n“Mi imamo snažnu tradiciju u ovoj zemlji o slobodi izražavanja i pravo je svih žena da izaberu kako će se oblačiti, tako da nemamo namjeru da uređujemo zakonski ovo pitanje”, navela je ona, prenosi “Reuters”.\nUjedno je Evropski sud donio presudu u slučajevima dvije žene, u Francuskoj i Belgiji, koje su otpuštene zbog toga što su odbile da skinu marame sa glava, precizira “Reuters”.\n“Unutrašnji propis koji zabranjuje vidljivo nošenje bilo kakvog političkog, filozofskog ili vjerskog simbola ne predstavlja direktnu diskriminaciju”, saopštio je Sud.\n“Reuters” primjećuje da je ECJ odluku donio uoči izbora u Holandiji na kojima je imigracija muslimana ključno pitanje, piše “Fena”…\nTeme:Evropski sud pravde, hidžab, poslodavci, Theresa May, Velika Britanija, vjerska obilježja


Zvezdin junak Ročesti: Razmišljamo samo o tituli\nRTS\t01.06.2018 08:30\nKošarkaš Crvene zvezde Tejlor Ročesti kaže da je njegova ekipa oscilirala protiv Partizana, ali i da je bila na potrebnom nivou u ključnim momentima i što je najvažnije - izborila novo finale Superlige Srbije.\nCrveno-beli i drugi put u tri dana savladali su Partizan 81:73 i dobili priliku da osvoje četvrtu uzastopnu titulu šampiona države.\n"Odigrali smo onako kao celu sezonu. Bilo je svega, dobrih i loših momenata, ali je najvažnije da smo bili pravi u najvažnijim trenucima. Partizan je dobar tim, ušli su sa dosta energije, ali smo odgovorili na to", rekao je Ročesti novinarima posle utakmice.\nAmerički plej, strelac 23 poena, pohvalio je ambijent večitog derbija i poručio da je baš zbog toga vredi igrati u Srbiji.\n"Atmosfera je bila sjajna. Upravo je to razlog zašto potpisujete za takve klubove".\nPrema njegovim rečima u finalu ne sme njegov tim da se opusti, bez obzira ba ime rivala iz duela FMP - Borac.\n"Glavna stvar je da osvojimo titulu i samo o tome razmišljamo. I u finalu će biti teško... Ništa nije sigurno u borbi za trofej, ali smo spremni. Uživaćemo nekoliko sekundi u pobedi nad Partizanom, a onda se spremamo za finale", zaključio je Ročesti.


FSS: U sredu vanredni izbori, bira se novi predsednik?\nM. D. 10. jula 2015. 11:37\nVanredna skupština Fudbalskog saveza Srbije biće održana u sredu u Staroj Pazovi i na njoj će biti donesena odluka o raspisivanju vanrednih izbora na svim nivoima.\nSvi regionalni savezi biraće nova rukovodstva, a istovremeno biće biran i novi predsednik FSS. I sam Tomislav Karadžić nedavno je stavio svoj mandat na „talon“, pa se očekuje da za nekoliko dana i zvanično počne izborna procedura.\nSlaviša Kokeza, koji je pre dva dana izabran za potpredsednika FSS, takođe je najavio vanredne izbore. On je istakao da predsednik Tomislav Karadžić još nema protivkandidata, ali da će se on sigurno pojaviti u skorije vreme, prenosi beogradska štampa.


Izdvajamo: Sprečen šverc deviza na Horgošu - www.025.rs\nwww.025.rs / SRBIJA / Izdvajamo: Sprečen šverc deviza na Horgošu\nCarinici su jutros na graničnom prelazu Horgoš otkrili prekršaj unosa preko 53.000 evra u zemlju, iako je dozvoljeno uneti samo 10.000 evra, saopštila je Uprava carina.\nNovac je otkriven kada je za kontrolu na ulazu u zemlju pristigao “audi” nemačke registracije, kojim su ka Turskoj putovala dvojica 20-godišnjih državljana Nemačke turskog porekla.\nAleksandar Vučić uručio je danas Zlatne medalje za zasluge zdravstvenim radnicima za izuzetne zasluge i doprinos u borbi protiv epidemije korona virusa, koji su, povodom Sretenja, odlikovani Ukazom predsednika od 12 februara.\n-Beskrajno vam hvala na svemu što ste uradili za našu zemlju, koja uvek zaslužuje najviše, a od vas je to i dobila. Gledaćemo da bar nešto od onoga što se za zemlju dali, vratimo, a ova odlikovanja su jedan mali dug i znak da država zna šta ste učinili i da to ne sme da se zaboravi – poručio je predsednik Srbije Aleksandar Vučić.\nPripadnici saobraćajne policije u Čačku sinoć su u Takovu zaustavili tridesetšestogodišnjeg muškarca koji je upravljao automobilom “fijat punto” sa 3,63 promila alkohola u organizmu.


DNS: Hajka na profesora Kostića - Društvo - Dnevni list Danas\nPočetna » Društvo » DNS: Hajka na profesora Kostića\nDNS: Hajka na profesora Kostića\nDruštvo neurologa Srbije (DNS) osudilo je danas hajku koja se u javnosti vodi protiv počasnog predsednika DNS profesora dr Vladimira S. Kostića, ističići da se optužbama koje „nemaju dodira sa istinom“ žele narušiti Kostićevi nesporni stručni i moralni kvaliteti, kojima svedoče generacije njegovih učenika, studenata i kolega.\n1Piše: FoNet 06. novembra 2018. 12.35\nU saopštenju DNS ističe da „sa velikim negodovanjem prati hajku“ na profesora Kostića, „počasnog predsednika i velikog učitelja“.\nNaglašava se da je Kostić „za sve neurologe Srbije i regiona, zapravo, ono što se pokušava isprljati – moralna, stručna i naučna verikala, koje su u ovoj sredini retke i na koje smo mi kao struka posbno ponosni“.\n„U dugoj saradnji sa profesorom Kostićem imali smo različite situacije, koje su po pravilu bile potpuno suprotne aktuelnim optužbama koje nemaju dodira sa istinom“, navodi DNS.\nOptužbe da profesora Kostića srpski neurolozi dopisuju u svoje radove DNS naziva „paradoksalnim“.\n„Dopisivanje profesora Kostića ili preuzimanje tuđe intelektulne svojine u najmanju ruku je paradoksalno“, poručuje DNS.\nČlanovi društva neurologa ističu da su „godinama trčali“ za Kostićem u pokušaju da ga prate.\n„Više od 30 godina od njega uzimamo i ono što inače nesebično daje – znanje, iskustvo, ideje“, ističe u saopštenju DNS povodom hajke na počasnog predsednika DNS i predsednika Srpske akademije nauka i umetnosti.\nOptužbe da Kostića neko od srpskih neurologa dopisuje u radove je, kako naglašava DNS, „jednostavno karikaturalna“.\nhajka, nurolozi, SANU, Vladimir KostićBeograd\n06. novembra 2018. u 13.14\nNa Visokoj poslivnoj školi strukovnih studija u Novom Sadu predaju profesori sa osporenim doktoratima.


Provera pravopisa na portugalskom jeziku pomoću novih pravopisnih pravila - Office podrška\nProvera pravopisa na portugalskom jeziku pomoću novih pravopisnih pravila\nSada možete proveriti pravopis portugalskog jezika pomoću starih pravopisnih pravila, novih pravopisnih pravila ili i jednih i drugih pravila. Da biste to uradili, prvo morate konfigurisati Microsoft Office programe da koriste portugalski jezik, a zatim ih konfigurišite za korišćenje željenih pravopisnih pravila portugalskog jezika:\nSa instaliranim jezičkim paketom za portugalski (Portugalija), možete da odaberete sledeća pravopisna pravila:\nOvo je podrazumevana postavka. Biće proverene i predložene samo reči koje se smatraju ispravno napisanim pre reforme.\n1. korak: konfigurisanje Office programa za korišćenje portugalskog jezika (Portugalija)\nDa biste proverili pravopis za tekst na portugalskom morate koristiti portugalskom jeziku verziju sistema Office ili instaliranje Office jezički interfejs paketa za portugalski (Portugalija) i konfigurišete programe sistema Office da biste koristili portugalski jezik. Za više informacija o jezički paketi potražite u članku:\nSledeća procedura pretpostavlja da ste već instalirali odgovarajući jezički paket. Ako niste to uradili, pogledajte članak Paket pribora za jezik za Office.\nKonfigurisanje sistema Office za uređivanje portugalskog jezika (Portugalija)\nAko portugalski (Portugalija) nije na listi Jezika za uređivanje u okviru Izbor jezika za uređivanje, kliknite na dugme Dodaj dodatne jezike za uređivanje, izaberite stavku portugalski (Portugalija) na listi i zatim kliknite na dugme Dodaj.\nU okviru stavke Izbor jezika za uređivanje, na listi Jezik za uređivanje izaberite stavku portugalski (Portugalija).\nNapomena: Ako računar nije ispravno konfigurisan za uređivanje portugalski (Portugalija), nije omogućeno ili nije instalirano može da se pojavi u kolonama Raspored tastera na tastaturi ili Provera . Da biste saznali više o ovim obaveštenja, pogledajte članak Dodavanje jezik ili podešavanje željenih opcija jezika u sistemu Office.\nEvropski režimi za portugalski su dostupni samo ako koristite verziju sistema Office na portugalskom jeziku ili nakon što instalirate i konfigurišete jezički paket za portugalski.\nKonfigurisanje pravopisnih pravila za evropski portugalski u Office programima\nU okviru prilikom ispravljanja pravopisa u programu Microsoft Office programima, za evropski Režimi za portugalski, izaberite Nova pravopisna pravila, pre reformeili oba.


Menadžment Aerodroma Tuzla spreman iskustvom i znanjem pomoći izgradnju aerodroma u Bihaću\n/ Izaberi grad / Bihać / Menadžment Aerodroma Tuzla spreman iskustvom i znanjem pomoći izgradnju aerodroma u Bihaću\navaz.ba06.02.2018. u 15:55\nS ciljem uspostave saradnje i razmjene iskustava i znanja koje imaju uposleni na Međunarodnom aerodromu Tuzla u Gradskoj upravi Bihaća danas je u prisustvu bihaćkog gradonačelnika Šuhreta Fazlića održan radni sastanak čelnih ljudi JP Aerodrom Bihać i Međunarodnog aerodroma Tuzla.\nDirektori bihaćkog i tuzlanskog aerodroma Elvedin Sedić i Rifet Karasalihović, istakli su spremnost za svaki vid saradnje, podrške i razmjene iskustava između dva preduzeća, sa posebnim akcentom na iskustva koja imaju uposlenici i menadžment aerodroma u Tuzli.\n„Sama realizacija projekta aerodroma u Bihaću zapravo je buduća okosnica razvoja ovog kraja i spremni smo svojim znanjem i iskustvom dugim 20 godina pomoći realizaciju ovog kapitalnog projekta ne samo za Bihać, već i za cijeli USK-a. Želja nam je da na najkvalitetniji i najefikasniji način izgradimo aerodrom u Bihaću i čelne ljude bihaćkog aerodroma i gradonačelnika Bihaća uputiti ćemo kojim pravcem trebaju da idu kada je u pitanju izgradnja aerodroma, a poučeni našim iskustvom u Tuzli i sličnih aerodroma u regionu“- kazao je direktor Karasalihović.\nZahvalivši se čelnim ljudima tuzlanskog aerodroma na iskazanoj spremnosti da pomognu realizaciju projekta izgradnje aerodroma u Bihaću, Elvedin Sedić, v.d. direktora JP Aerdrom Bihać, kazao je da svaka pomoć od kolega iz Tuzle itekako će dobro doći pri gradnji aerodroma u Bihaću i prvim koracima u realizaciji jednog od strateških projekata za grad Bihać.\n„Mi smo do sada započeli dosta infrastrukturnih poslova i čim vremenski uslovi budu dozvoljavali krenuti će se sa radovima na prostoru budućeg aerodroma. Urađena je Studija izvodiljivosti, odabrana su tri Idejna rješenja od kojih ćemo kroz pregovarački postupak izabrati najbolje i najpovoljnije idejno rješenje za naš aerodrom. U svijetlu današnjih razgovora sa direktorom aerodroma u Tuzli, izgradnja piste čini se kao prvi korak koji bi mogli realizirati u narednom periodu„- istakao je direktor Sedić.


Prodaja GRAS-ovih penzionerskih kupona počinje 7. jula\nKJKP “Gras” saopćio je danas da će prodaja jednomjesečnih i tromjesečnih kupona za javni gradski prevoz penzionera s visinom penzije iznad 327 KM, kao i izdavanje besplatnih kupona za penzionere s visinom penzije do 327 KM početi u četvrtak, 7. jula.\nPostojeći besplatni kuponi za prevoz penzionera na kojima je naznačen period važenja oktobar – decembar 2015. godine važit će do 20. jula, dok će pretplatni kuponi za prethodni mjesec za prevoz penzionera s visinom penzije iznad 327 KM važiti do 15. jula ove godine.\nPrilikom preuzimanja kupona, penzioneri su obavezni na uvid donijeti penzionersku iskaznicu, original ček od penzije za maj ili juni ove godine i ličnu kartu.\nIzdavanje besplatnih penzionerskih kupona i prodaja penzionerskih kupona bit će vršeno na svim prodajnim mjestima “Grasa”, i to: Ćumurija, Otoka, Alipašin Most, Vogošća, Dobrinja, Ilidža i Hadžići u vremenu od 07.00 do 14.30. Izuzetak je prodajno mjesta Nedžarići na kojem se vrši izdavanje besplatnih penzionerskih kupona i prodaja kupona za penzionere s visinom penzije od 401 do 500 KM, saopćeno je iz Službe za odnose sa javnošću “Grasa”.


Švajcarska trupa "Alias" ostavila publiku bez daha\nŠvajcarska trupa „Alias“ ostavila publiku bez daha\nTanjug 23. marta 2021. 23:31\nBEOGRAD – Švajcarska trupa „Alias“ iz Ženeve sinoć je gostovala četvrti put u prestonici Srbije, a sada premijerno sa plesnim komadom „Normalno.“ u koreografiji brazilskog umetnika Đulijerma Botelja, a u okviru 18. Beogradskog festivala igre na velikoj sceni Beogradskog dramskog pozorišta.\nSkoro da su 17. i 18. izdanje ove manifestacije bili spojeni u doba korone, jer nije bilo mnogo predaha između, tako da je sama organizacija BFI imala veoma tesan raspored da realizuje tolike plesne kompanije da u kratkom razmaku gostuju u Beogradu i Novom Sadu.\nKada je krajem 2020. godine završena 17. sezona, već od početka nove godine je direkcija smotre na čelu sa Ajom Jung vredno predstavila čitav repertoar najnovijih produkcija koje očekuju publiku željnu ove vrste teatra modernog plesa.\nKomad „Normalno.“ sigurno predstavlja nekoliko vidljivih koraka iznad svega što je auditorijum imao prilike da vidi u istoriji ovog punoletnog festivala.\nTeško je jednostavno opisati doživljaj nakon odgledanog spektakla, koji je neka vrsta veoma ozbiljnog eksperimenta, koji se unedogled odvija pred očima omađijane i hipnotisane publike, koja je sve vreme u neverici šta zaista posmatra.\nSedmoro plesača neprestano u čitavih sat vremena imaju samo dve radnje koje se odvijaju u nekom nedefinisanom prostoru i vremenu: padaju i ustaju.\nPredstava samim tim nema pravi razvoj radnje, tačnije ne oslikava kroz ples fabulu koja se možda očekuje, već ona ilustruje čitav ciklus života kroz sve moguće uspone i padove.\nSedam hrabrih ljudi, sedam umetnika, pravih „spartanaca“ ili gladijatora, koji skupa podsećaju na čuveni film „I konje ubijaju, zar ne?“ od samog početka jedan po jedan kreću da padaju celom svojom težinom, ali se brzo i usprave, i tako naizmenično, do krajnjih granica.\nOni menjaju pozicije, počinju sa udaljenog kraja pozornice sa gornje desne strane, a onda to ustajanje i padanje se ođednom približava ka sredini, da bi se razvijalo u nekoliko „rukavaca“ svuda po bini, i taj padajući ples kao da nema kraja.\nKako je autor Boteljo, inače osnivač trupe „Alias“ opisao – sve pojave su ciklične, sve ima svoj kraj, stvari nezaustavljivo nestaju i ističu pre ponovnog pojavljivanja ili rađanja u nekom drugačijem obliku, vremenu ili prostoru.\nUpravo tako se i realizuje ovaj projekat, na praznoj pozornici, jer ovde i nije potrebna scenografija, gde se oni nalaze u nekoj vrsti vakuuma, možda su u savremenom trenutku ili su u bliskoj budućnosti, suočavajući se sa svim nedaćama koje život (od)nosi.\nSvaki pad može biti njihov poraz, bol, nesreća, problem, ili kada uče da hodaju kao bebe, ili nakon neke teške povrede, a ustajanje je svakako njihov spas, napredak, bolje sutra, sreća.\nTa nedefinisana grupa pojedinaca ulazi u proces, hipnotički privučena nevidljivom silom, i imaju gotovo neuništivu snagu i stvarno nestvarnu izdržljivost koja se ne viđa nigde na svetu, da uspevaju da 60 minuta samo lete po sceni u padovima i podizanjima.\nKolaps, nestajanje, obnova, transformacija, rekao bi koreograf, na simboličan način je predstavljena alegorija života u stalnom kretanju i transformaciji postaje progresivno manifestna, kroz metafizički pogled na čin padanja.\nIzuzetno je efektna originalna muzika kompozitora Murcof-a, ambijentalna, elektronska, opuštajuća, ali i sa dinamičnim zaraznim ritmom koji ne daje učesnicima da se opuste.\nPotrebno je zapamtiti imena tih umetnika, koji će i sutra na istoj sceni BDP-a odigrati ovu čudesnu predstavu na ivici superherojske izdržljivosti, a to su Arnaud Baćarać, Louis Bourel, Erica Bravini, Eve Boućelot, Laetitia Gex, Alex Landa Aguirreće i Johanna Willig-Rosenstein.\nNaslov „Normalno.“ kao da asocira na celu situaciju sa pandemijom koja ne jenjava već punih godinu dana, oduzima živote, zatvara pozorišta, bioskope, koncertne sale i hale, ostavlja umetnike bez posla i prihoda, iako je predstava izvedena još krajem 2018. godine u Théâtre Forum Meyrin u Ženevi, u produkciji trupe Alias i Théâtre du Croćetan.\n„Alias“ je nezavisna plesačka trupa savremene igre koju je 1994. godine u Ženevi osnovao spomenuti igrač i koreograf Đulijerme Boteljo iz Brazila, koji je sa svojim mnogim predstavama gostovao više od 500 puta u 20 država Evrope i na mnogim kontinentima, od Afrike, preko Azije do Severne i Južne Amerike.\nU Beogradu na istom mestu – BDP i na istom festivalu – BFI gostovali su ranije tri puta sa velikim uspehom.


BEOGRAD - Aktuelni predsednik DS i kandidat za tu funkciju na stranačkim izborima Bojan Pajtić siguran je u svoju pobedu na tim izborima, a kaže da će ostale kandidate kooptirati u Predsedništvo stranke.\nPajtić je za televiziju N1 rekao da će u rad stranke uključiti sindikate, koji će, uz stranku, bili instrument borbe za radnička prava, kao i najistaknutije ličnosti koje su podržale stranku na prethodnim izborima, ličnosti iz kulture, sporta.\n"Želim da DS bude najprogresivnija stranka u Srbija, da bude avangarda, da uključi sve avangardno u sebe", rekao je Pajtić.\nUpitan da li ga rezultati ponovo kandiduju za poziciju lidera stranke, Pajtić je rekao da ne vidi ko bi na političkoj sceni bolje vodio "jedno tkivo koje se rastapa i nema ni dinara i koje je medijski satanizovano".\nIstiče da je, uprkos takvim uslovima, postignut bolji rezultat nego na prethodnim izborima.\n"Da ima boljih kandidata sigurno bi se povukao", dodao je.\nPajtić je rekao da je tešku finansijsku situaciju u stranci nasledio, kao i prethodni predsedink Dragan Đilas, jer je dug nastao posle izbora 2012. godine, koji je danas, kaže, prepolovljen.\nGovoreći o spekulacijama u medijima da je mogući zajednički kandidat opozicije za predsedničke izbore Boris Tadić, Pajtić kaže da to, ipak, treba da bude nestranačka ličnost.\n« Tadić pozvao opoziciju da se ujedini i predloži zajedničkog predsedničkog kanditata LDP: Sprečite Šešelja da ljudima crta mete na čelo »


UNICEF UPOZORAVA: U Srbiji 115.000 dece živi u apsolutnom siromaštvu !\nIz kancelarije UNICEF-a ukazuju na alarmantne podatke i statistiku za Srbiju. U Srbiji su deca najugroženija, čak 115.000 dece živi u apsolutnom siromaštvu !\nŠta predstavlja pojam "apsolutno" siromaštvo ?\nApsolutno siromaštvo podrazumeva nemogućnost da se zadovolje osnovne, minimalne potrebe za egzistenciju. Dok pojedini teoretičari tvrde da “Siromaštvo, na kraju, uvek mora biti shvaćeno kao apsolutni pojam...”. - “Ako postoji glad i izgladnjivanje, bez obzira kako slika izgleda relativno, u pitanju je siromaštvo”.\nIz kancelarije UNICEF-a su ukazali da je u Srbiji u prethodnom periodu napravljen značajan napredak u ostvarenju odredbi Konvencije o pravima deteta, jer kako je istaknuto, danas dete u Srbiji "ima veoma dobre šanse da preživi prvu godinu života, a gotovo 100 odsto dece ima odlične šanse da pohađa osnovnu školu".\nSamo polovina dece u Srbiji pohađa predškolsko obrazovanje, a kada su u pitanju najsiromašnija deca taj procenat je samo devet odsto, odnosno, šest procenata kada su u pitanju deca iz romskih naselja, navedeno je u saopštenju.\nIz kancelarije UNICEF-a su ukazali da je Srbija, i pored promene stavova prema deci sa smetnjama u razvoju i invaliditetom, i dalje zemlja u kojoj su ova, a posebno deca sa kompleksnim ili teškim oblikom smetnji u razvoju, i dalje isključena.\n"Najugroženija deca iz najsiromašnijih i najmarginalizovanijih porodica su posebno podložna negativnom uticaju klimatskih promena, iako su ona u najmanjoj meri doprinela njihovoj pojavi", rekla je Đukić, navodi se u saopštenju.


Moratin dan - Ranjeni Španac servira hladnu osvetu Juventusu zbog dvojice ljudi? - Sportske.net\nMoratin dan - Ranjeni Španac servira hladnu osvetu Juventusu zbog dvojice ljudi?\nPostoje ljudi koje Morata baš ne voli, slaviće gol, mada u Juventusu smatraju da je bolje da on bude na terenu nego Dijego Košta...\nPrvo povrede, sad srce, Juventusov Nemac baš nema sreće!Zvanično - Juve prodao napadača!Juventus "merka" Čolovog štopera - Kako će proći protiv Ronalda?Juventus "merka" Čolovog štopera - Kako će proći protiv Ronalda?Juventusovih 341 milion evra za Ronalda, vreme je da se isplati!\nAlvaro Morata će večeras predvoditi napad Atletika protiv Juventusa, Dijego Košta nije dovoljno spreman, pa će šansu čekati sa klupe.\nNavijači Juvea, ali i italijanska javnost smatraju da je to dobra vest za "Bjankonere", međutim, da li je baš tako.\n"Slaviću, tu su navijači Atletika, to je moj omaž njima, imam mnogo prijatelja u Juventusu, proveo sam dve sjajne godine, ali imam obavezu prema ljudima u svom klubu", kaže Španac.\n"Biće to velika utakmica Grizman protiv Ronalda, Juventus je strašan tim, ali i oni znaju da dolaze u pakao", poruka je Morate.\n"Disaću ti za vratom od prvog minuta", uzvratio je Bonući koji kaže da je Morata i dalje neko koga navijači Juventusa vole i ko je ostavio trag.\nAli, Španac ima poseban motiv protiv Alegrija, kao i sportskog direktora Paratićija.\nPrvo, nije se baš, posle dobre prve sezone slagao sa Alegrijem koji i danas kaže da je Morata sjajan igrač za velike mečeve, ali da mu nedostaje kontinuitet koji ima Mandžukić. Zbog toga je Hrvat bio u prednosti, što je ljutilo Moratu. Takođe, Alegri ga je u par navrata poslao da promeni ekstravagantnu opremu, odnosno čarape, pre meč, jer je rekao da Juve nije kuća mode, već fudbalski klub.\nNa kraju, posle dve godine Morata je otišao, Real je platio klauzulu, a Španac se od Juventusa oprostio golom u Rimu u finalu kupa protiv Milana i osvojio još jedan trofej.\nNo, dva puta je probao da se vrati u Juve i oba puta se isprečio Fabio Paratići.\nLetos je Čelsi predlagao zamenu Iguaina za Morati, ali je Paratići koji je već preuzeo konce od Marote bio protiv, za razliku od svog šefa.\nNa primedbu da ako ode Iguian u Milan, Mandžukić nema alternativu, Juventus je zadržao mladog Keana umesto da ga pusti na pozajmicu.\nPre zime, ponovo je bilo aktuelno isto, ponovo je Morata, delom i zbog supruge hteo nazad u Italiju, i još jednom je Čelsi bio spreman na razmenu, odgovor iz Juventusa je bio isti, nije im potreban Morata na pozajmicu, niti žele da ga plaćaju 9 miliona po sezoni.\nNa kraju se vratio u klub detinjstva Atletiko i imaće silan motiv večeras, da postigne gol i na neki način servira hladnu osvetu Juventusu gde su ga navijači voleli i gde je stekao pravu afirmaciju...


JEDAN OD NAJTAJNOVITIJIH PUTINOVIH LJUDI: Ko je Igor Kim, investitor zainteresovan za srpske banke - PKS-RPK Novi Sad\nBEOGRAD – Narodna banka Srbije saopštila je danas da je ruska Ekspobanka iskazala zainteresovanost za ulazak u srpski bankarski sektor, ali da zvaničan zahtev za dobijanje saglasnosti za sticanje vlasništva u banci u Srbiji nisu podneli ni Ekspobanka, niti gospodin Igor Kim.\n„Uslovi za ulazak na srpsko bankarsko tržište su jasni i transparentni, a kriterijumi za njihovu ocenu su detaljno utvrđeni internim aktima i procedurama NBS“, navodi centralna banka i dodaje da NBS „podržava ulazak reputabilnih i bonitetnih investitora u bankarski sektor Srbije, koji ispunjavaju propisane uslove, bez obzira na zemlju iz koje oni dolaze“.\nBeogradski list Blic objavio je danas da je ruski bankar Igor Vladimirovič Kim, za koga kaže da je blizak ruskom predsedniku Vladimiru Putinu zainteresovan za kupovinu jedne od banaka koje posluju u Srbiji i da se u vezi sa tim već raspitivao u NBS.\nU saopštenju NBS se navodi da je davanje prethodne saglasnosti centralne banke za sticanje vlasništva koje omogućava kupcu više od 5,0 odsto glasačkih prava u banci u Srbiji uređeno Zakonom o bankama, propisima NBS, i podzakonskom regulativom donetom na osnovu zakona.\nTa regulativa predstavlja pravni okvir za odlučivanje o podnetim zahtevima i, kako ističu iz NBS, ne postoji prostor za diskreciju, u smislu prihvatanja jednog ili drugog investitora.\nKo je ruski bankar zainteresovan za srpske banke?\nRuski bankar Igor Vladimirovič Kim zainteresovan je za kupovinu jedne od banaka koje posluju u Srbiji, piše današnji Blic, dodajući da se u vezi sa tim već raspitivao u Narodnoj banci Srbije.\n„Prema informacijama do kojih smo došli, Kim se raspitivao u Narodnoj banci Srbije, a uskoro planira da pošalje i zvaničnu aplikaciju“, navodi beogradski dnevni list, i dodaje da je, prema dostupnim podacima, on vlasnik ruske Ekspobanke i da je veoma blizak predsedniku Rusije Vladimiru Putinu.\nPrvi put se u Srbiji za njega čulo 2014. godine, kada se, podseća Blic, pominjao kao jedan od mogućih kupaca Hipo banke.\nRuski portal „Moskou tajms“ piše danas da je Igor Kim već ugrabio odbačene aktive stranih banaka koje se povlače iz Rusije, i da sada želi da, kako kaže, proširi svoje aktivnosti u Evropi.\nPosle globalne finansijske krize u 2008. godini koja je primorala zapadne banke da suze obim poslovanja, Kim (47) se, zajedno sa partnerima, pojavio kao osoba koja je zadužena za konsolidaciju aktiva, kupujući ruske ogranke Barkliza, WestLB-a, „Morgana Stenlija“ i Santandera.\n„Tragamo za različitim aktivama, među kojima su i aktive u centralnoj i istočnoj Evropi. Ne kupujem manjinske udele. Za zadovoljenje profesionalnih izazova i ambicija, kontrolni udeli su zanimljiviji“, izjavio je Kim u intervjuu tom ruskom portalu.\nKim je 2011. godine kupio Ekspobanku (Expobank) od britanskog Barkliza po ceni koja je niža od knjigovodstvene vrednosti, i nedavno je otvorio jedan ogranak u Letoniji, članici Evropske unije koja je privukla ogromna ruska finansijska sredstva, pošto je Kipar, omiljeno ofšor utočište, bio pogođen problemima.\nKako ocenjuje „Moskou tajms“, Kim je i dalje jedan od najmisterioznijih ruskih bankara, uprkos tome što je u tom poslu 20 godina.\nTokom buma u prvoj deceniji 2000-ih godina, on je osnovao bankarsku grupu URSA koja se 2008. godine spojila sa MDM bankom. To partnerstvo, međutim, nije uspelo, zbog Kimovog neslaganja sa Sergejem Popovom iz MDM-a.\nBanka Orijent Ekspres je 2010. godine kupila hipotekarnu banku „Morgan Stenli“ i ogranak španskog Santandera specijalizovan za kreditiranje potrošača. WestLB banka i Ekspobanka posluju odvojeno.\nKim, rođen u Kazahstanu, kaže da kupuje aktive od stranih banaka, jer je uveren da „nema kostura“ u njihovim bilansima.“Cene na tržištu su prilično niske, osim toga smatram da nema kostura u ormaru. Kupujem kada sam potpuno uveren da su ovi kosturi izvađeni“, rekao je on.


IDJ TV - TVS\nPreko 5.000 muzičkih spotova u četiri muzička bloka: IDJBalkan, IDJClub, IDJRap, IDJHits.\nNa novom muzičkom kanalu nalazi se preko 5.000 spotova, preko 300 izvođača i 20 izdavačkih kuća, kao i nekoliko televizijskih formata, dok multimedijalna aplikacija IDJ Apps i portal IDJ World svim iOS i Android korisnicima omogućavaju da besplatno pristupe IDJ TV-u, gledaju spotove, kreiraju svoje plejliste i čitaju najnovije vesti iz sveta šoubiznisa.\nProjekat IDJ TV i IDJ Apps pažljivo je pripreman i predstavlja važan iskorak na ovim prostorima kada je u pitanju dostupnost zabavnog sadržaja, aktuelnih vesti, spotova, biografija izvođača, raznih muzičkih izdanja na svim uređajima. Bez obzira na lokaciju, u svakom momentu korisniku je dostupna velika količina ekskluzivnog sadržaja.\nOsnivači kompanije IDJ Videos, Đorđe Trbović i Andrej Ilić, uspeli su da od početka 2011. godine, svoj brend izdignu na nivo jedne od najpopularnijih i najbrže rastućih kompanija na Balkanu, specijalizovane za video produkciju. O njihovom izvanrednom uspehu i viziji svedoči i prestižno priznanje, "GoldenPlayButton", koje im je nedavno uručila najveća online platforma na svetu, You Tube.


Za Rezoluciju je glasao 41 poslanik, ali to nije bilo dovoljno da bi se usvojila, prenosi prištinska Koha.\nGlasanje je bojkotovao Demokratski savez Kosova, dok su za nju glasali Demokratska partija Kosova i Samoopredeljenje.\nNije usvojen ni Nacrt zakona o zaštiti vrednosti borbe OVK\nSkupština Kosova ni na današnjoj sednici nije usvojila Nacrt zakona o zaštiti vrednosti borbe OVK, a u glasanju su učetsvovala samo 23 poslanika.\nNacrt zakona o zaštiti vrednosti borbe OVK već nekoliko puta se našao pred poslanicima kosovskog parlamenta, ali nije uspeo da dobije podršku, prenosi Ekonomija online.\nNacrt zakona, kojim se definišu "vrednosti OVK", među kojima i ta, da je "oružana borba naroda Kosova na čelu sa OVK, bila u cilju oslobođenja Kosova", a potom i predviđa obaveza javnih službenika i svih ostalih da te vrednosti poštuju pod pretnjom zakonskih sankcija, naišao je na brojne kritike.


od vivijen taj Čet 26 Apr - 20:06:16\nORVELIZACIJA PLANETE – NEVIDLJIVA STRATEGIJA GLOBALNOG ROPSTVA\nJoš 2005. godine, Njujork Tajms je pisao da je američka agencija za državnu bezbednost (NSA – “National Security Agency”) angažovana u praćenju svih domaćih komunikacija bez sudskog odobrenja, a u poslednjih deset do petnaest godina mnogo puta su se iznosile slične tvrdnje i u Srbiji. Međutim, izgleda da NSA ima mnogo veće ambicije na umu.\nKako danas piše časopis “Vajrd”, koji je imao satelitski uvid u gradnju super-tajnog postrojenja vrednog dve milijarde dolara u Juti – poznatog samo kao “Centar podataka Juta” – koji će biti skladište za neizrecivo veliku količinu javnih i privatnih podataka svih međunarodnih i američkih građana.\nPostrojenje će biti ispunjeno serverima na 2,322.58 kvadratnih metara, koje će skladištiti sve od pretraga na Guglu, preko onlajn kupovina do presretnutih mejlova i poziva napravljenih preko mobilnih telefona.\n“Vajrd” tvrdi da se će ceo proces prikupljanja podataka odvijati upadanjem u mreže telekomunikacionih kompanija, kao što je pre sedam godina tvrdio Njujork Tajms, ali i preko praćenja zemaljskih stanica, masivnih satelitskih antena koje transmituju komunikacije iz Amerike kao Evropi, Bliskom Istoku, Pacifičkom vencu i Aziji.\n“SVI SU META”\nNovi centar je neophodan zbog ogromnog, eksponencijalnog povećanja količine informacija: bivši pripadnik NSA Vilijam Bini procenjuje da je od 2001. godine presretnuto između 15 i 20 biliona različitih oblika komunikacija.\nNaravno, prikupljanje tolikog broja podataka nema nikakvog smisla ako oni ne mogu da budu pročitani, i tu dolazimo do još jedne operacije američke državne bezbednosti. Zbog toga što je većina presretnutih komunikacija kriptovana, NSA, navodno, razvija super-kompjuter poznatiji kao “Multiprogram Research Facility” ili “Building 5300″ – koji treba da služi samo za dekripciju. Navodno su ostvarili veliki napredak, ali im je potrebna još veća snaga procesora.\n2018. godina se spominje kao vreme kada će u rad biti pušten egzo-flop računar koji će se integrisati sa “Centrom podataka Juta”, što će sve dovesti do jednostavnog i lakog načina skupljanja i čitanja svih transmisija u svetu.\n- Svi su meta: svi koji koriste telekomunikacije su meta – kaže neimenovani američki bezbednjak.\nAko vam ovo zvuči kao scenario za film baziran na Orvelovoj “1984″, niste usamljeni, ali “Vajrd” kaže da će ovaj centar početi da radi već u septembru iduće godine.


Ves Mičel novi čovek Vašingtona koji će se baviti Rusijom i Srbijom\nOn je na toj poziciji u septembru prošle godine zamenio Viktoriju Nuland, a u sredu će se sastati u Beogradu sa srpskim predsednikom Aleksandrom Vučićem. Kako je saopštio Stejt department, Mičel će od 12. do 17. marta posetiti Beograd, Skoplje, Atinu i Nikoziju, a prva na redu je Priština gde stiže danas. Na tu poziciju, Mičel je izabran u septembru po pojednostavljenoj proceduri, kako su mediji tada pisali. Iskustva u radu na pozicijama u državnoj administraciji nije imao, a poznat je po tvrdom stavu prema Rusiji. Tokom predsedničke kampanje 2012. bio je u tranzicionom timu za nacionalnu bezbednost republikanskog kandidata Mita Romnija. Stručnjak za NATO i transatlantske odnose je 12 godina proveo u Centru za analizu evropske politike, čiji je suosnivač. Takođe, bio je u odborima nekoliko američkih i evropskih instituta, poput Instuta za geostrategiju "Zbignjev Bžežinski", Slovače atlantske komisije, Praškog centra za tranatlantske odnose... Koautor je dve knjige o geopolitici, od kojih je najpoznatija "Nestabilna granica: Ranjivi saveznici, uspon rivala i kriza američke moći". Njegova treća knjiga biće objavljena ove godine. "Zapad se posle završetka hladnog rata nadao da bi Rusija mogla da postane ogromna verzija Poljske sa liberalnim institucijama i demilitarizovanom spoljnom politikom, ali umesto toga imamo savremenu verziju Kartagine – nabusitu silu, namernu da vodi osvetničku spoljnu politiku čiji je cilj da svrgne sistem koji krivi za gubitak svoje nekadašnje moći", napisao je Mičel o Rusiji. Diplomirao je na državnom Tehničkom univerzitetu u Teksasu, magistrirao spoljne poslove na Univerzitetu Džordžtaun, a doktorirao na Fraj univerzitetu u Berlinu. Mičel će se u sredu sastati sa Vučićem, a tokom boravka u Beogradu razgovaraće i sa premijerkom Srbije Anom Brnabić, šefom diplomatije Ivicom Dačićem i opozicionim liderima. "Mičel će potvrditi snažne veze između Srbije i Sjedinjenih Država i pozvati srpsku vladu da ubrza normalizaciju odnosa sa Kosovom, sprovede reforme neophodne za postizanje njenog cilja članstva u Evropskoj uniji i aktivno podrži regionalnu stabilnost", kaže se u saopštenju Stejt departmenta dostavljenom Tanjugu. Dačić je za "Novosti" rekao da je vrlo bitan dolazak u Beograd pomoćnika američkog državnog sekretara za Evropu i Evroaziju i naveo da je to prva poseta tako visokog zvaničnika iz nove vašingtonske administracije. "Moramo da iskoristimo kontakte sa ljudima iz Trampove vlasti, jer je opšte poznato da nam administracija, koju je personifikovala dinastija Klinton, nije bila naklonjena", rekao je Dačić. On kaže da je već imao prilike da se sretne sa Mičelom i da su prvi utisci bili pozitivni. Da podsetimo, "Novosti" su u nedelju pisale da su SAD pripremile specijalni "kosovski paket" u četiri tačke koji će u biti predstavljen najpre predsedniku Vučiću u narednim nedeljama. Direktor Kancelarije za KiM Marko Đurić je povodom dolaska Mičela i "paketa zahteva" za Prvu televiziju naveo da Srbija ima "svoj paket", da će braniti svoju poziciju, re da nema potrebe da se poovo pregovara o nečemu što je već dogovoreno.\n« Putin naredio obaranje putničkog aviona pred Olimpijadu u Sočiju Lekari u Kanadi protestuju jer su im povećali plate »


Abubakar na raskrsnici - Dnevni list Danas\nPartizan i kamerunski napadač nikako da postignu dogovor o transferu najboljeg strelca crno-belih u Kinu\nAbubakar na raskrsnici\n– Napadač Partizana Abubakar Oumaru želi da ide iz kluba po svaku cenu. U nedelji kada se završava prelazni rok u Kini, kamerunski golgeter je uoči prolećne premijere sa OFK Beogradom rekao treneru „parnog valjka“ Ivanu Tomiću da više ne vidi sebe u crno-belom dresu. Kao glavni razlog istakao je unosnu ponudu kojom bi, kako tvrdi, obezbedio sebe i svoju porodicu na duži period, dok bi crno beli dobili 1,2 miliona evra na ime obeštećenja. Te reči bivšeg napadača Vojvodine nisu ni nalik onima od pre nekoliko nedelja kada je izjavio da svoju budućnost vidi u Beogradu, a da bi se na eventualni odlazak odlučio samo ako bi pomogao klubu da preživi.\n0Piše: A. G. 22. februara 2016. 23.06\nTaman kada je posle višenedeljnih rasprava i nagađanja slučaj Andrije Živkovića bar na kratko ostavljen po strani, nova bura potresla je crno-bele. U jeku turbulencije oko spornog ugovora mladog igrača, uprava tima iz Humske morala je da potraži „plan B“ kako bi uspela u nameri da obezbedi beg iz finansijske provalije. Žrtve na talonu pred kraj prelaznog roka u Srbiji bili su dvojica napadača „parnog valjka“ Valeri Božinov i Abubakar Oumaru. I jedan i drugi su tih dana uporno ponavljali kako žele da ostanu na Topčiderskom brdu, ostavljajući po strani moguće transfere u Kinu, a upravo je kamerunski napadač nevoljno prihvatio opciju odlaska kada je setnim glasom u izjavi medijima tokom priprema na Kipru izgledalo da, kada bi se on pitao, i dalje bio deo crno-bele porodice.\nTako je i bilo sve do najave meča sa OFK Beogradom kada je Kamerunac koji je, ne računajući kratak boravak u Belgiji, već sedam godina u Srbiji, otvoreno rekao treneru Partizana Ivanu Tomiću da želi da ode u najmnogoljudniju zemlju na svetu. Kao ključni argument Afrikanac je naveo da je ušao u tridesetu i da mu je izdašna ponuda iz Kine, u koju su se ove zime udomila imena poput Lavecija, Džeksona Martineza i Žervinja, jedna od poslednjih prilika da obezbedi egzistenciju.\nNagla promena stava brzonogog krilnog napadača dobila je veće razmere u nedelju ujutru, samo nekoliko sati pred duel protiv „romantičara“ na Vračaru kada se pojavila informacija da Abubakar neće biti u konkurenciji za sastav „parnog valjka“. Na taj način odnosi između jednog od svetlih tačaka u tamnoj jeseni bledog Partizana zategnuti su do ivice pucanja u nedelji koja bi trebalo da se gasi nova vatra u požaru aktuelnog šampiona Srbije. Napadač koji je letos potpisao dvogodišnji ugovor sa beogradskim klubom bio je izričit kada je reč o svojoj sudbini u Humskoj.\n– Sa ponudom koja je došla u klub mogao bih da rešim budućnost i nemam nikakav razlog da to krijem. Hoću da idem u Kinu. Problem je u tome što u klubu ne žele da čuju za to, iako je ponuda finansijski odlična i za Partizan, a pošto imam veliku želju da idem onda je i normalno da ja u takvoj situaciji ne želim da igram za Partizan. Prioritet mi je budućnost i rešavanje egzistencije s obzirom da mi je devojka trudna – nedvosmislen je bio igrač koga je svojevremeno Milan Živadinović „otkrio“ u Kini i u zimu 2009. preporučio Crvenoj zvezdi iz koje je već posle jedne sezone otišao u OFK Beograd.\nBožinov preskače derbi\nBugarski internacionalac Valeri Božinov propustio je nedeljni duel protiv OFK Beograda na Vračaru zbog problema sa gnojnom anginom, a sva je prilika da će ga ta bolest sprečiti da predvodi napad crno-belih u subotnjem 150. „večitom derbiju“. Bivši napadač brojnih evropskih klubova početkom ove nedeljene može valjano ni da govori, pa su u taboru srpskog prvaka sa pravom zabrinuti da posle Abubakara duel sa najvećim rivalom propusti i drugi inostrani napadač „parnog valjka“.


Liga Evrope: Zvezda u Milanu večeras u revanš utakmici od 21.00 sat (RTS 1) – SIA\n"Neće biti lako, čeka nas 90 minuta borbe, nećemo se predati i niko ne može da nam oduzme neku nadu da idemo dalje. To ne govorim kao pesimista nego kao realista", rekao je trener Crvene zvezde Dejan Stanković u najavi susreta.\nSrpski šampion Crvena zvezda igra večeras od 21 sat na San Siru protiv ekipe Milana revanš meč šesnaestine finala Lige Evrope. Rezultat prvog okršaja (2:2) daje šansu i nadu ekipi Dejana Stankovića u prolaz, iako je domaći sastav evidentno favorit drugom duelu. Prenos utakmice pratite na Prvom programu RTS-a.\nA zna tim Zvezde gde je došao, i koliko će teško biti doći do dobrog rezultata. Svestan je toga i starteg najtrofejnijeg srpskog kluba, ali i legenda milanskog Intera.\n„Neće biti lako, čeka nas 90 minuta borbe, nećemo se predati i niko ne može da nam oduzme neku nadu da idemo dalje. To ne govorim kao pesimista nego kao realista“, rekao je trener Crvene zvezde Dejan Stanković u najavi susreta.\nOn je u razgovoru sa medijima podsetio da je slavnom domaćinu i 0:0 dovoljno, ali istakao da Zvezda hoće da igrao hrabro i pametno.\n„Nema zaletanja, zatvaranja očiju, pa da se olupamo. Pokazali smo da znamo da igramo na rezultat, i kad se branimo i kad napadamo“, rekao je Stanković sinoć na konferenciji za novinare, navodeći da mu je žao što momci nisu osetili ni punu Marakanu, a neće ni ”San Siro”, odnosno ”Đuzepe Meacu”, kako je zvanično ime velelepnog stadiona.\nTrener Dejan Stanković u Milano je poveo 21 igrača, među kojima su Aleksandar Katai, koji je poslednji takmičarski meč odigrao u novembru prošle godine, i roviti Mirko Ivanić-\nUtakmica između Milana i Crvene zvezde igra se večeras od 21.00. uz prenos na RTS 1.\nTags: AC Milan FK Crvena zvezda liga evrope\nPrethodna vest: Fudbalski klub Milan posle šest godina najma kupio zgradu svog muzeja\nSledeća vest: Liga šampiona: Atalanta – Real Madrid (0:1)


AKTIVISTI KRENULI PEŠKE U AUŠVIC: PROTIV ŽICA I ZIDOVA U 21. VEKU - Magločistač\nPočetna Aktuelno AKTIVISTI KRENULI PEŠKE U AUŠVIC: PROTIV ŽICA I ZIDOVA U 21. VEKU\nPostavio/la: MagločistačObjavljeno: 10.02.2016 Kategorija: AktuelnoNema komentara\n“Cilj nam je da put do Aušvica prelazimo kao izbeglice koje su zbog rata napustile svoje kuće i krenule u potragu za mirom. Hodaćemo sa minimum novca, hrane i bez planiranog i obezbeđenog smeštaja. Trudićemo se da preživljavamo i da se snađemo. Pokušaćemo da dosledno predstavimo teške trenutke sa kojima se svakodnevno susreću izbeglice koje proteklih meseci pristižu iz ratom zahvaćenih područja na putu ka zemljama EU i kroz njih. Tokom puta snimaćemo zvuk, video i fotografije, koje ćemo objavljivati i deliti online internetom tokom svakog dana pešačenja. Poseban akcenat stavljamo na snimanje audio materijal koji će biti objavljivan kao deo programa online Uličnog radia, ali i u drugim formama na socijalnoj mreži”, poručili su aktivisti.\nOni će tokom humanitarno solidarne akcije koju organizuju u okviru programa “Walking ideas” proći kroz Kikindu, Segedin, Kečkemet, Budimpeštu, slovačke gradove Zvolen, Banska Bistrica do Poljske i Memorijalnog centra Aušvic Birkenau.\n“U državama iz kojih krećemo u ovu akciju, u Srbiji i Hrvatskoj, formalno je obeležen taj datum od strane najviših državnih zvaničnika. Smatramo da je to paradoks i neiskreno, zato što u oba postkonfliktna društva na političkoj sceni ne postiji jasna odrednica niti stav u odnosu na ekstremno desnu ideologiju, nacionalizam i šovinizam, rasizam, ksenofobiju, klerofašizam što za posledicu ima pretnje nasiljem, diskriminaciju i na kraju rezultira nasiljem. Države iz kojih dolazimo u ne tako davnoj istoriji za vreme Drugog svetskog rata, imale su kvislinge i fašiste koji su otvoreno sarađivali sa Trećim rajhom i koji su odgovorni za svirepe zločine protiv čovečnosti. Oni su otvoreno podržavali i dosledno sprovodili nacističku ideologiju i klerofašizam”, naveli su Papić i Piskrec.\n“Srbija i Hrvatska u novijoj istoriji nose i veliku odgovornost za bratoubilački rat koji je vođen devedesetih tokom raspada bivše SFRJ. Desni ekstremizam oličen u nacionalizmu, šovinizmu, rasizmu i klerofašizmu doveo je da rata, ubijanja, ratnih zločina i miliona izbeglica koje su do danas otišle iz ovih zemalja. Na ratnom profiterstvu ogromnih razmera građena su današnja društva zemalja bivše SFRJ. Poslednjih 25 godina sprovodi se politika nacionalizma i šovinizma što je vidno postao unosan biznis održanja bliskih pogubnih politika na vlasti u obe države”, istakli su aktivisti.\n“Zato smo odlučili da pešačku akciju usmerimo na Aušvic mesto koje je istinski pokazatelj pogubne ideologije krvi i tla, najgorih zločina protiv čovečnosti, robovske eksploataciije, pljačke i ratnog profiterstva. Smatramo da je važno posebno za mlade u regionu Zapadnog Balkana da se motivišu, informišu i uče o tome kako da prepoznaju desni ekstremizam, ali i da solidarno i aktivno učestvuju u izgradnji mira da pomognu žrtvama ratova, izbeglicama, ali i da se pridruže u borbi protiv neofašizma”, poručili su Papić i Piskrec.\n“Nedopustivo je da se ogradama zaustavljaju i zatvaraju izbeglice iz rata. Nedopustivo je da na ratu i žrtvama profitiraju graditelji ograda, proizvođači žice sa žiletima, krijumčari i trgovci ljudima, preprodavci oružja, trgovci naftom. Nedopustivo je da se žica i ograda postavljaju kao ‘konačna rešenja’ izbeglica u 21. veku. Nedopustivo je delovanje neofašističkih organizacija koje diskriminišu, pozivaju na nasilje i vrše nasilje nad izbeglicima ili osobama različitog opredeljenja, porekla i mišljenja. U suprotnom svi trenutno pozicionirani u vrhu vlasti ovih država snose odgovornost za neofašizam u kojem direktno ili indirektno učestvuju. U suprotnom žicu sa strujom, gasne komore, zamenila je samo drugačija ograda, žica, tehničko-tehnološke mere nadzora pod plaštom bezbednosti”, naveli su oni.


Ekonomska kretanja u Kini – Макроекономија\n7. новембра 2012.\tMeđunarodno okruženje Komentar 6 Pregleda\nPrema podacima nacionalnog statističkog zavoda Kine u septembru je međugodišnji rast dodate vrednosti u industriji iznosio 9,2% dok je kumulativna stopa rasta, u periodu januar-septembar, iznosila 10%. Septembar je bio 6 mesec uzastopno sa jednocifrenim stopama međugodišnjeg rasta. U odnosu na 2007. godinu ukupna industrijska proizvodnja povećana je za 81,7%, dok je u SAD i EU još uvek ispod predkriznog nivoa. U tabeli su indeksi rasta u odnosu na 2007. godinu po delatnostima, kao i godišnje stope rasta dodate vrednosti.\nInvesticije u osnovna sredstva iznosile su 21,8 hiljada milijardi yuana (2.724 milijarde evra), u periodu januar-avgust, i povećane su za 20,2% u odnosu na isti period 2011.\nProdaja potrošne robe, u periodu I-IX) iznosila je 14,9 hiljada milijardi yuan-a (1.868 milijardi evra), i povećana je za 14,1% u odnosu na isti period 2011.\nMeđugodišnji rast cena u septembru iznosio je 1,9%, dok je prosečan nivo cena u periodu I-IX povećan za 2,8%, u odnosu na isti period prošle godine. Rast cena je pod najvećim uticajem poskupljenja morskih plodova i svežeg povrća.\nTagoviEkonomska kretanja Kina\n7. новембра 2012. at 15:59\nMislim da kineski ekonomski model sve vise ulazi u ler. Za Kinu je PPI kao indikator inflacije vjerovatno mnogo bitniji nego CPI mjera zbog same strukture kineske ekonomije koja je takva da 75% privrede industrija dok je tek 25% potrosnja, od koje pola odlazi na hranu. Obzirom da je PPI je iznad 10% tako da sam veoma sam skeptican po odrzivosti profitabilnosti kineskog korporacijskog sektora sa trenutnim modelom privrede. A ovo opet pred Kinu postavlja neka neprijatna pitanja o buducem ekonomskom modelu


SPONTANO OKUPLJANJE Vučića dočekalo 3.000 Vrščana | Lokalni internet portal grada Vršca\nSPONTANO OKUPLJANJE Vučića dočekalo 3.000 Vrščana\nKompanija Hemofarm obeležava danas deset godina rada, a na svečanost je došao premijer Aleksandar Vučić, kojeg je ispred fabrike dočekalo oko 3.000 gradjana Vršca i okoline.\nNakon obilaska laboratorija za pripremu uzoraka HPLC i fotosenzitivne materije i za HPLC instrumente, premijer i ministri Goran Knežević, Zlatibor Lončar i direktor Hemofarma Zeliger održali su radni sastanak.\nPosle obilaska fabrike Vučić je rekao da je država spremna da pomogne svim investitorima kako bi imali stabilan poslovni ambijent, predvidivost i stabilnost poslovanja, a direktor Hemofarma Ronald Zeliger je dodao da je nemački kapital racionalan i da ukoliko postoji šansa i dobri uslovi da će biti i investicija\nVučić je na zajedničkoj konferenciji za novinare sa Zeligerom rekao da se uvek mogu čuti i primedbe, kao i od Zeligera ali da je to dobro jer se niko ne sme uljuljkati u samozadovoljstvo jer onda rezultata neće biti.\nKako je rekao uvek teži i traži da se lestivca podigne visoko navodeći da smo ove godine po rastu u Evropi u prvih šest – sedam zemalja.\nRast privrede četiri odsto\nCilj vlade je da rast privrede u 2017. godini bude četiri odsto, što će biti dokaz da Srbija postaje uspešna zemlja, izjavio jeVučić. Vučić je kazao da bi to moglo da se dogodi u narednih 12 meseci. On je objasnio da rast od četiri odsto znači da će građani imati veće plate i penzije, kako u javnom, tako i u privatnom sektoru. “Gledaćemo da radimo što je moguće više. Ne nudim nikakve kule i gradove, ali ako imamo četiri odsto, to je onda dokaz da postajemo uspešna zemlja”, istakao je premijer, dodajući da je to ključno za našu zemlju.\nOn je dodao i da rukovodstvo Hemofarma, ali i drugih investitora žele i traže više, saradnju, predvidljivost poslovanja, poštovanje trzišnih pricnipa i sigurnost za poslovanje.\nKako je rekao ne bi govorio o tome da država treba da štiti domaćeg proizvođača ali da svakako ne treba protiv njih ići i dodao da je posao da se pomogne svima koliko god se to može, ne novcem, negio stavranjem uslova za sigurno i profitabilno poslovanje.\nZeliger je rekao da poslovanjem iz Vršca imaju priliku da izvoze u mnoge druge zemlje i podvukao da je sa premijerom i ministrom zdravlja Zlatiborom Lončarom o stvaranju atmosfere održivog poslovanja obostrano korisnog i za firme koje proizvode i za Vladu Srbije.\n“Kada je reč o Hemofarmu, mi možemo da planiramo naš posao i vidimo da ovde postoji održivost poslovanja” rekao je Zeliger.\nVučić je razgovarao i sa građanima ispred fabrike i poručio im da su pred nama veliki izazovi, ali da Srbiji polako i sigurno ide na bolje.\n“Budite spremni da se borimo jako i jače, jer ćemo imati više protivnika nego ikada, ujedinjenih u mržnji prema nama, ujedinjenih u želji da Srbiju vrate nazad, da je vrate u pljačkaške privatizacije, u vreme kada su oni mogli da otimaju i da budu bogati, a da sirotinje bude svuda oko njih”, upozorio je Vučić i zaključio:\n“Borićemo se protiv njih i uveren sam da, ako budemo dovoljno jedinstveni, ako mi budemo dovoljno hrabri i uporni, da ćemo ih ubedljivo pobediti”.\nVlada sutra o budžetu\nVučić je najavio je da će Predlog budžeta biti sutra na sednici vlade, dodajući da su ministri najvećim delom usvojili njegove primedbe na preterane zahteve koje su izneli u prethodnoj verziji. Uz napomenu da je ovo druga godina da nemamo rebalans budžeta, Vučić je ocenio da to znači da se on dobro planira, a građanima je poručio da mogu da budu zadovoljni zbog toga, naravno, “oni koji vole svoju zemlju, a ne oni koji imaju da kažu nešto protiv nekoga”. Gostujući na TV Prva Vučić je rekao da mu je cilj da ova vlada bude jedna od najuspešnijih u srpskoj istoriji i da gradjanima ostavi drugačiju zemlju. Pomenuo je da je juče na sastanku sa “važnim ljudima”, koji je trajao sedam sati, pokušao da pronađu nove izvore rasta, te dodao da misli da su u tome uspeli. A objašnjavajući šta znači veći rast, za koji kaže da će u idućoj godini biti 4 odsto, Vučić je ponovio da to podrazumeva značajno veće plate i penzije u narednim godinama.\n“Zato mi moramo da budemo spremni, moramo da sačuvamo otadžbinu, da je odbranimo u svakom trenutku i da pokažemo svima da ih se ni najmanje ne plašimo”.\nPosebno je zahvalio građanima, penzionerima i svim mladim ljudima koji su prihvatilio teske reforme, uz obećanje da će vlada učiniti sve da se smanji nezaposlenost, a da se svi zajedno ubuduće poštenjem i odgovorno borimo za drugačiju i bolju Srbiju.\nAmbasador Nemačke u Srbiji Aksel Ditman istakao je danas da je Hemofarm srpska kompanija u nemačkom vlasništvu, što na najbolji način simboliše vezu Srbije i Nemačke u poslovnom smislu.\n“Drago mi je da u proteklih 16 godina na ovom tržištu imamo više od 350 nemačkih kompanija koje su investirale više do 1,8 milijardi evra u Srbiji i stvorile više od 30.000 radnih mesta”, rekao je Ditman.\nOn je dodao da ako se pogleda uspeh Hemofarma jedan od važnijih aspekata je održiv razvoj Hemofarma, jer je to kompanija koja stalno investira.\n“Nemačka privredna komora, koja je ove godine uspostavila saradnju sa Vladom Srbije, uradila je istraživanje koje kaže da više od 90 odsto nemačkih kompanija bi se rado vratilo i investiralo u Srbiji”,rekao je Ditman.\nOn je dodao da je uveren da će u budućnosti biti još nemačkih investicija u Srbiji, za šta su važne ekonomske reforme koje Vlada Srbije sprovodi i unapredjenje vladavine prava.\nPrethodna: U Vršcu se održava sedmi Dečji fudbalski Kup 2016\nSledeća: “Radnici Hemofarma su zadovoljni, izuzetno sam ponosan na njih”


Predsednik Nikolić sa predsednikom Predstavničkog doma parlamenta Indonezije | Predsednik Republike Srbije\n05.06.2013. - 11:51\nPredsednik Nikolić sa predsednikom Predstavničkog doma parlamenta Indonezije\nBeograd, 05. jun 2013. godine – Predsednik Republike Tomislav Nikolić razgovarao je danas sa predsednikom Predstavničkog doma parlamenta Indonezije Marzuki Alijaom.\nPredsednik Srbije Tomislav Nikolić je rekao da su bilateralni odnosi dve zemlje izuzetno dobri, ali da u oblasti ekonomije moraju da se poboljšaju. „Postoje brojni razlozi da još više sarađujemo“, rekao je predsednik Nikolić i izrazio zahvalnost na principijalnoj podršci Indonezije u vezi teritorijalnog integriteta i suvereniteta Srbije. „Problem Kosova i Metohije želimo da rešimo mirnim putem i dijalogom i puno nam znači podrška naših prijatelja iz Indonezije“ rekao je predsednik Srbije, podsetivši svog sagovornika da Srbija sa punim pravom očekuje datum za otpočinjanje pregovora sa EU, jer je ispunila sva očekivanja koja su pred nju postavljena.\nMarzuki Alie, šef parlamentarne delegacije Indonezije, zahvalio se na toplom gostoprimstvu i dodao da njegova zemlja ceni i uvažava razvoj naših odnosa u vreme osnivanja pokreta nesvrstanih. „Bilateralna saradnja je na uzlaznoj putanji“ rekao je šef parlamentarne delegacije Indonezije, dodavši da postoje mnogi aspekti saradnje koji su već uspešno realizovani. Marzuki Alie je podsetio da Indonezija ima veoma izraženo interesovanje za ulaganje u Srbiju. Jedna od vodećih kompanija u oblasti proizvodnje hrane Indofud istražuje mogućnosti da investira 20 miliona evra, sa ciljem da izgradi vodeći regionalni centar, za proizvodnju i distribuciju prehrambenih proizvoda, sa sedištem u Srbiji, istakao je Alie.\nOn je naglasio da će Indonezija i dalje podržavati nastojanja Srbije da se u rešavanju pitanja Kosova i Metohije, mirnim putem i dijalogom, dođe do pravednih rešenja.\nNa sastanku je konstatovano da su mogućnosti za saradnju neiscrpne i da kroz intenziviranje i konkretizaciju saradnje treba omogućiti narodima dve prijateljske zemlje da bolje žive i imaju prosperitetnu budućnost.


Manje plate – veća nezaposlenost Banjaluka.com\nEkonomski analitičari procjenjuju da će ova godina u BiH biti obilježena znatnim umanjenjem plata u privatnom sektoru, kao i padom zaposlenosti zbog evidentnijeg pada potrošnje, prouzrokovanog smanjenjem kupovne moći građana.\n”Kupovni fondovi formiraju se iz dohodaka koje građani ostvaruju. Ako nema investicija s jedne, a ni privatne potrošnje s druge strane, onda nema rasta dohodaka, jer nema tražnje za robom”, objasnio je ekonomski analitičar Vjekoslav Domljan.\nPrema njegovim riječima, vlasti na nivou BiH, a posebno u Federaciji BiH, ušle su u ovu godinu bez ikakvih programa za rješavanje ovih problema i nisu ponudile garancije da krizu mogu održati pod kontrolom.\nAnalitičar Zlatko Hurtić rekao je za ”Dnevni avaz” da podaci o opadanju kupovne moći i potrošnje ukazuju na činjenicu da se BiH nalazi u recesiji.\n”Količina novca u opticaju, koja je raspoloživa za potrošnju u domaćinstvima, sve je manja. Firme, suočene sa problemima, smanjuju troškove, a nemamo ni javnih investicija u infrastrukturu preko kojih bi se potrošnja mogla generisati”, naveo je Hurtić.\nOn smatra da BiH zbog svega toga čeka pet u ekonomskom smislu veoma teških godina.


Na internetu skupili više od 650.000 evra - Ekonomija - Dnevni list Danas\nPočetna » Ekonomija » Na internetu skupili više od 650.000 evra\nIdeja za biznis: Nova platforma pomaže preduzetnicima u Srbiji da grupno finansiraju\nTržište “kraudfandinga“ za četiri godine poraslo 450 odsto. Najuspešnije kampanje traju između 30 i 39 dana\nProsečan preduzetnik u Srbiji koji se finansira preko interneta je mlađi muškarac koji radi u manjoj grupi i ne koristi uobičajene izvore finansiranja.\n0Piše: M. Janković 09. aprila 2018. 08.00\nSa radionice projekta Crowdfunding.rs; Sve fotografije: Crowdfunding.rs\nOn je prikupio i do 150.000 dolara za pokretanje ili pobošljanje posla ili ideje.\nNovac za svoje projekte nalazi između ostalog preko “kraudfandinga”, internet platforme za grupno finansiranje startapova. Upravo ovo tržište je, kao novi način prikupljanja novca za biznis, u regionu za četiri godine poraslo za čak 450 odsto.\nSamo u 2016. godini kroz „kraudfanding“ je prikupljeno više od 650.000 evra, a u poslednjem kvartalu 2017. godine dve kampanje iz kreativne industrije uspele su da sakupe oko 300.000 dolara, podaci su plaftorme Crowdfunding.rs.\n„Ne postoji tačna procena koliko ljudi koristi „kraudfanding“ za zapošljavanje i zaradu, ali je broj kampanja veliki“, kaže Vladica Jovanović iz agencije „Brodoto“. „U 2016. godini pokrenuto ih je skoro 600, ali sa različitim ciljevima. Uspešnost kampanja dosta je mala, i to je ono na čemu sada radimo – povećanje broja uspešnih kampanja. Od ukupnog broja kampanja samo 10 odsto je bilo uspešno, a podržalo ih je tek 0,5 odsto stanovništva ovog regiona. Nasuprot tome, više od petine Amerikanaca uložilo je novac u ovakve kampanje, dok je oko tri odsto njihovih sunarodnika pokrenulo svoj projekat na “kraudfanding” platformama.\nUčesnici radionice Crowdfunding.rs\nAgencija “Brodoto” je, zajedno sa Nemačko – srpskom inicijativom za održiv rast i zapošljavanje, prošle godine osnovala portal Crowdfunding.rs. To je program podrške razvoju modela alternativnog finansiranja za društvene preduzetnike, startapove, udruženja i pojedince, kao i za sve druge grupe koje žele da kroz “kraudfanding” prikupe sredstva za svoj rad. Program je omogućilo Nemačko savezno ministarstvo za privrednu saradnju i razvoj (BMZ) kroz Nemačko-srpsku inicijativu za održivi rast i zapošljavanje.\n„Pomoć “kraudfandinga” traže ljudi koji obično ni ne žele da koriste uobičajene pristupe finansijskim sredstvima – bilo zbog problema pri dobijanju tih sredstava, bilo zbog obavezivanja zvaničnim institucijama“, objašnjava Jovanović. „Iako su češće u pitanju mlađe ekipe, digitalno obrazovane generacije, ima i izuzetaka od tog pravila. Nešto manje od 30 odsto kampanja vode žene, a na nivou zemlje nešto više od 30 odsto preduzetnika čine žene, tako da postoji prostor za veće uključivanje i jačanje ženskog preduzetništva“.\nRadionice i akademija\nCrowdfunding.rs organizuje radionice u Novom Sadu, Beogradu, Nišu, Novom Pazaru, Kragujevcu i Zrenjaninu i Akademiju u Beogradu. Na radionicama (za koje je rok za prijavu 11. april 2018. godine) prostor je otvoren za sve one koji žele da saznaju ključne informacije o kampanjama i da procene da li su spremni da sa svojom idejom uđu u taj proces. Akademija je namenjena timovima koji žele da ove godine lansiraju svoje kampanje. Najboljim timovima pomaže se sa pripremom videa, koncepta kampanje i podrškom tokom same realizacije.\nPo ukupnoj vrednosti uspešnih kampanja u regionu prva je Slovenija, zatim Hrvatska, a Srbija je tek na trećem mestu. Iz “Brodoto” objašnjavaju koliko je vremena potrebno da se kreira uspešna internet kampanja da bi se korisnici na internetu privukli da učestvuju u finansiranju ideje:\n“Statistika pokazuje da najuspešnije kampanje traju između 30 i 39 dana, ali pored tog perioda postoji i period pripreme, koji zahteva minimum šest nedelja, a u zavisnosti od toga koliko je velika zajednica ili koliko je potrebno uložiti u razvijanje zajednice i prepoznatljivosti ideje ili biznisa pre nego što se uđe u samu kampanju. Priprema može trajati mnogo duže – i do šest meseci.“\nNajuspešnije globalne kampanje\nPostoji rastuće interesovanje za ovu temu, u odnosu na period od pre tri – četiri godine, kada je „kraudfanding“ bio zanimljiv samo tech zajednici, od kojih je najpoznatiji primer kampanja za Startit, kaže menadžerka/direktorka iz agencije „Brodoto“. Kao i o Startitu, Danas je o većini najuspešniijih kampanja ili ideja za biznis – već pisao.\n“Najuspešnije i najbrojnije kampanje vezane su za kreativnu industriju – to je uspeh Scorn igrice ili Tank Chess-a“, kaže Jovanović. „Njihov uspeh leži u tome što imaju globalno, a ne samo lokalno tržište. Pored ovakvih primera, naš fokus je na onima koji koriste grupno finansiranje da pokrenu sopstveni biznis – bilo da on ima lokalni, nacionalni ili globalni fokus. Mi smo naročito ponosni na kampanju Super baka – koje su kroz „kraudfanding“ prikupile nešto preko 6.300 dolara za pokretanje poslastičarnice u kojoj bake pripremaju domaće kolače“.\nŠto se tiče novca koji je potreban da se pripremi kampanja, sa portala za grupno finansiranje objašnjavaju da sve zavisi od toga koga imate u timu i koliko stvari možete da uradite bez finansijskih sredstava – vreme i tim su najvažnije kategorije, pored dobrog koncepta. Za velike kampanje preporučljivo je imati profesionalnu podršku, ali i u tim slučajevima mnogo zavisi od tipa kampanje, proizvoda i zajednice gde se kampanja plasira.\nMeđu glavnim preprekama za preduzetnike u Srbiji, iz Crowdfunding.rs navode administraciju, poreske obaveze i pristup početnom kapitalu, jer kažu da sistem stvara prepreke radije nego da pruži podršku da se nešto ostvari.\nTrikovi za neprofitne organizacije\nOni koji se bave neprofitnim sektorom, a žele da pokrenu nešto svoje put grupnog finansiranja, najbolje da se, umesto klasičnog donacijskog, fokusiraju na crowdfunding baziran na nagradama, savetuje Vladica Jovanovic.\n“Svi vole da dobiju nešto za uzvrat, pa je lepo ako oni koji vas finansijski podrže za to mogu da dobiju nešto od vas za uzvrat – majce, bedževe, ili neki drugi sadržaj ili proizvod koji neprofitna inicijativa može da obezbedi samostalno ili kroz partnerstvo“, kaže Jovanović. „Važni su i ambasadori kampanje, ljudi koji vam pomažu da izgradite kredibilitet i povećate vidljivost time što staju iza vaše kampanje, a koji su relevantni za ciljnu grupu od koje očekujete uplate i podršku“.\ncrowdfunding, ideja za biznis, PreduzetniciBeograd


Đekić: I naredne decenije biće u znaku SDP – Radio Televizija Novi Pazar\nĐekić: I naredne decenije biće u znaku SDP\nOctober 12, 2018 October 12, 2018 Selma Ljajic 1112 Views\n”Veličanstveni skup povodom proslave Decenije uspeha u hali Pendik, pokazao je puni sjaj Sandžačke demokratske partije, i najavio da će i naredne decenije biti u znaku ove stranke”, rekao je predsednik GrO SDP za Novi Pazar Fahrudin Đekić, obraćajući se prisutnima na svečanom koktelu u Domu omladine.\nOvaj svečani koktel Sandžačka demokratska partija upriličila je za svoje članove u znak zahvalnosti za organizaciju veličanstvenog skupa Decenije uspeha u hali Pendik. Pozdravljajući prisutne u Domu omladine, predsednik GrO SDP za Novi Pazar Fahrudin Đekić istakao je da je takav skup ujedno i potvrda da se dobrim delima može postići mnogo.\n”Ovdje smo večeras da podjelimo dobru emociju i raspolođženje koje nas nosi od 6.oktobra i hale Pendik. Zahvaljujem u ime stranke svima vama koji ste učestvovali u pravljenju onakvog skupa. Mnogi nisu vjerovali da je to moguće, pa su se pitali na koji način je to urađeno. Urađeno je samo radom, poštenim radom i uvjeravanjem da se dobrim djelima može postići mnogo”, kazao je Đekić.\nOn je istakao da je Decenija uspeha ujedno i najava za naredne decenije uspeha u znaku Sandžačke demokratske partije.\n”Mi i ubuduće želimo da nastavimo istim tempom. Iz tog razloga očekujemo i dalje čvrstu i dobru saradnju da budemo uvijek brana političkom besmislu i da uvijek gledamo u bolje sutra”, rekao je Đekić.\n← Upis u poseban birački spisak\nDUNP: Raspisan konkurs za master studije →


PU Zvornik: Kontrola brzine kretanja vozila - UPSMedia PU Zvornik: Kontrola brzine kretanja vozila – UPSMedia\nPU Zvornik: Kontrola brzine kretanja vozila\noktobar 3, 2019 urednik\nIz Policijske uprave Zvornik dostavljeno je saopštenje, koje prenosimo u nastavku:\n„Obavještavamo građane da će se od 03. do 31. oktobra 2019. godine, na putevima koje operativno pokriva Policijska uprava Zvornik, vršiti kontrola brzine kretanja vozila putem savremenog radarskog sistema. Ovaj sistem podrazumjeva evidentiranje brzine bez prisustva policijskih službenika i bez zaustavljanja vozača.\nNapominjemo da navedeni radarski sistem evidentira brzinu na obe saobraćajne trake, kako u dnevnim tako i u noćnim uslovima saobraćaja. Uređaj istovremeno registruje više vozila u prekršaju i omogućava kontrolu različitih ograničenja za različite kategorije vozila.\nPolicijska uprava Zvornik apeluje na vozače motornih vozila da poštuju saobraćajne propise, naročito one koji se odnose na ograničenje brzine kretanja vozila, kako ne bi ugrozili svoje, ali i živote drugih učesnika u saobraćaju“, navedeno je.\n← „Tema dana“ – Gosti: Luka Tanasijević i Nikola Turuntaš\nMI-BOSPO: Kampanja „Zajedno za zdravlje“ →\njanuar 21, 2021, 3:30 am